hotchpotch/miracl-hf-unified huggingface dataset:
మీనా కుమారి(హిందీ నటి)
మీనా కుమారి (1 ఆగస్టు 1933 – 31 మార్చి 1972), ప్రముఖ భారతీయ నటి, గాయకురాలు, కవయిత్రి. ఆమె అసలు పేరు మహ్జబీన్ బనో. ఆమె నాజ్ అనే పేరుతో రచనలు చేసేది.
మీనా కుమారిని భారతీయ సినిమాకి ట్రాజడీ క్వీన్ గా అభివర్ణిస్తారు.  బాలీవుడ్లో అత్యంత గొప్ప నటీమణిగా ఆమె పేరు గాంచింది. తన చిన్నతనం నుంచీ చనిపోయే దాకా ఆమె 30 ఏళ్ళ కెరీర్ లో దాదాపు 90 సినిమాల్లో నటించింది ఆమె. ఆమె నటించిన వాటిలో ఎన్నో సినిమాలు క్లాసిక్ లుగా నిలవడం విశేషం. వాటిలో పాకీజా, సాహిబ్ బీబీ ఔర్ గులాం, మేరే అప్నే, ఆర్తీ, బైజు బవారా, పరిణీతా, దిల్ అప్నా ఔర్ ప్రీత్ పరాయీ, ఫుట్ పాత్, చార్ దిల్ చార్ రహెన్, దేరా, అజాద్, మిస్ మేరీ, శారద, దిల్ ఏక్ మందిర్, కాజల్, చిరాగ్ కహాన్ రోషిణి కహాన్, మఝ్లీ దీదీద్, ఫూల్ ఔర్ పత్తర్, బాభీ కీ చుదియాన్, యహుది, హలకు, బాద్బాన్, కోహినూర్ వంటి సినిమాలు ఇప్పటి తరానికి కూడా తెలియడం విశేషం. మీనా కుమారి బాల నటిగా, గాయనిగా కూడా చేసింది. ఆ తరువాత దునియా ఏక్ సరై, పియా ఘర్ ఆజా, బిచ్చడే  బలాం వంటి సినిమాల్లో హీరోయిన్ గా నటించింది ఆమె.
మీనా జీవితచరిత్ర రాసిన వినోద్ మెహతాతో ఒక దర్శకుడు మాట్లాడుతూ ట్రాజడీ కింగ్ అయిన దిలీప్ కుమార్ కూడా ఆమెతో నటించేటప్పుడు ఆమె అంత బాగా చేయలేక ఇబ్బంది పడేవారు అన్నాడు. ఆమెతో నటించేటప్పుడు రాజ్ కుమార్ డైలాగులు  మర్చిపోయేవాడట. మధుబాల కూడా మీనా కుమారి అభిమాని.  ఆమె మీనాకుమారి గురించి మాట్లాడుతూ ఆమె గొంతు చాలా విలక్షణమైనది. ఏ ఇతర హీరోయిన్ కీ అలాంటి గొంతు లేదు అని అంది.
శ్రీప్రియ (నటి)
శ్రీప్రియ 1970, 80 దశకాలలో కథానాయిక పాత్రలలో నటించిన దక్షిణ భారతీయ సినిమానటి. ఈమె తమిళ, తెలుగు,కన్నడ, మలయాళ భాషా చిత్రాలలో సుమారు 300లు పైగా నటించింది.
వాటిలో 200 సినిమాలు తమిళ భాషా చిత్రాలు. ఈమె కొన్ని తమిళ, తెలుగు సినిమాలకు దర్శకత్వం కూడా వహించింది.
ఈమె 1974లో తొలిసారి సినిమా కెమెరా ముందు నిలబడింది. ఈమె రజనీకాంత్,కమల్ హాసన్, శివాజీ గణేశన్ మొదలైన హీరోల సరసన నటించింది. ఈమె 1970వ దశకంలోను, 80వ దశకం తొలి దశలోను వరుసగా విజయవంతమైన సినిమాలలో నటించింది. 1977లో నటించిన అవళ అప్పడితన్ అనే సినిమాలో నటనకు గాను తమిళనాడు రాష్ట్ర అవార్డు లభించింది. 1930లో కళైమామణి పురస్కారం ఈమెను వరించింది.
ఈమె జాతీయ చలనచిత్ర అవార్డు కమిటీలోను, తమిళనాడు రాష్ట్ర సినిమా అవార్డు కమిటీలోను సభ్యురాలిగా వ్యవహరించింది.
ఈమె రజనీకాంత్ సరసన హీరోయిన్‌గా ఎక్కువ సినిమాలు నటించిన నటీమణి. రజనీకాంత్, ఈమె జోడీగా 28 సినిమాలలో నటించారు. శ్రీదేవి తరువాత కమల్ హాసన్‌ సరసన ఎక్కువగా అంటే 30 సినిమాలలో కథానాయికగా నటించింది. కమల్ హాసన్, రజనీకాంత్ ఇద్దరూ నటించిన సినిమాలలో కూడా ఈమె ఎక్కువగా నటించింది.
మొత్తం మీద ఈమె 1973 నుండి 300లకు పైగా నాలుగు దక్షిణ భారత భాషా చిత్రాలలో నటించింది. వాటిలో 200 చిత్రాలు తమిళ చిత్రాలే.
ఈమె తమిళంలో 2 సినిమాలకు, కన్నడలో 2 సినిమాలకు తెలుగులో దృశ్యం సినిమాకు దర్శకత్వం వహించింది. ఐదు తమిళ సీరియళ్లకు కూడా దర్శకురాలిగా పనిచేసింది. ఈమె మంచి చిత్రకారిణి కూడా. ఈమె కొన్ని టెలివిజన్ సీరియళ్లకు సంభాషణలు వ్రాసింది.
శ్రీప్రియ చెన్నైలో జన్మించింది. ఈమె సంప్రదాయక సంగీత కుటుంబం నుండి వచ్చింది. నాట్యకళాచక్రవర్తి పద్మశ్రీ కె.ఎన్.దండాయుధపాణి పిళ్లై, నాదస్వరచక్రవర్తి రాజమాణిక్యం పిళ్లైలు ఈమె మేనమామలు. ఈమె చెన్నైలోని చర్చ్ పార్క్ కాన్వెంట్ స్కూలులో చదివింది. ఈమె శాస్త్రీయ నృత్యాన్ని అభ్యసించింది. ఈమె 1988లో సినీనటుడు రాజ్‌కుమార్ సేతుపతిని వివాహం చేసుకుంది. వీరికి స్నేహ అనే కూతురు, నాగార్జున్ అనే కుమారుడు జన్మించారు.
శ్రీప్రియ నటించిన తెలుగు సినిమాల పాక్షిక జాబితా:
ఎల్.వి. రేవంత్
రేవంత్గా పిలవబడే ఎల్.వి. రేవంత్ ఆంధ్రప్రదేశ్ కు చెందిన నేపథ్య గాయకుడు. పలు సినిమాల్లో 200 కి పైగా పాటలు పాడాడు. కీరవాణి, కోటి, మణిశర్మ, చక్రి, థమన్ లాంటి సంగీతదర్శకుల దగ్గర పాటలు పాడాడు. 2017లో సోనీ మ్యూజిక్ చానల్ నిర్వహించే ప్రముఖ పోటీ ఇండియన్ ఐడల్-9 లో ప్రథమ స్థానంలో నిలిచాడు.
రేవంత్ శ్రీకాకుళం లో పుట్టాడు. విశాఖపట్నంలో పెరిగాడు. వేద పాఠశాలలో చదివాడు. సంప్రదాయ సంగీతం నేర్చుకోలేదు. అతని కుటుంబం కూడా సంగీత నేపథ్యమున్న కుటుంబం కాదు. పాటల మీద ఆసక్తితో డిగ్రీ చివరి సంవత్సరంలోనే వదిలేసి సంగీతంలో తన ప్రతిభను నిరూపించుకోవడానికి హైదరాబాదు చేరుకున్నాడు. బాహుబలి తో పాటు అనేక సినిమాలలో సుమారు 200 కి పైగా పాటలు పాడాడు.
ప్రియదర్శిని
ప్రియదర్శిని తెలంగాణ రాష్ట్రానికి చెందిన వెయిట్‌లిఫ్టర్‌ క్రీడాకారిణి. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
ప్రియదర్శిని తెలంగాణ రాష్ట్రం, జయశంకర్ భూపాలపల్లి జిల్లా, ఏటూరునాగారం మండలంలోని చాల్పాకలో తూరం శ్రీనివాస్, శారద దంపతులకు ప్రథమ పుత్రికగా జన్మించింది. కోయ తెగకు చెందిన ప్రియదర్శిని తండ్రి చిన్నప్పుడే చనిపోయారు. ప్రియదర్శినికి అమ్మ శారద, చెల్లె సితార ఉన్నారు.
ప్రియదర్శినికి చిన్నతనంనుండే క్రీడల పట్ల ఉన్న ఆసక్తి ఉంది. తాడ్వాయి మండలం మేడారం లోని ఇంగ్లీషు మీడియం పాఠశాలలో నాల్గవ తరగతి చదువుతున్న ప్రియదర్శిని లాంగ్ జంప్, హైజంప్‌లో కనబర్చుతున్న ప్రతిభను గమనించిన పాఠశాల పీఈటీ లక్ష్మీనారాయణ, ప్రియదర్శినిని హైదరాబాద్‌ హకీంపేటలోని క్రీడల పాఠశాలలో చేర్పించారు. శిక్షకులు శ్రీనివాస్‌, మాణిక్యాలరావు ప్రోత్సహించారు.
తెన్నేటి కాశీవిశాలాక్షిదేవి
తెన్నేటి కాశీవిశాలాక్షిదేవి ప్రసిద్ధ తెలుగు రచయిత్రి. ఈమె విజయవాడలో తెన్నేటి అన్నపూర్ణమ్మ, తెన్నేటి సీతారామయ్య దంపతులకు జన్మించింది. ఈమె విద్యాభ్యాసం మొత్తం విజయవాడలోని మాంటిస్సోరి విద్యా సంస్థల్లో జరిగింది. అర్థశాస్తంలో, ఆంగ్లంలో ఎం.ఎ., తరువాత ఎం.ఇ.డి చేసింది. ఈమె భర్త వియోగి కలం పేరుతో రాసే ప్రముఖ రచయిత కోపల్లె విజయప్రసాదు. వీరికి ఒక అబ్బాయి, ఒక అమ్మాయి ఉన్నారు. ఈమె ఒక ప్రయివేటు పాఠశాలలో టీచరుగా, ప్రధానోపాధ్యాయురాలిగా పనిచేసి ప్రస్తుతం విశ్రాంత జీవితం గడుపుతున్నది. ఆమె మామగారు శ్రీరాగి కూడా ప్రసిద్ధ రచయిత, ఆడపడుచు రమ్య మంచి కవయిత్రి. ఈమె ఇంట్లో సాహిత్య వాతావరణం ఈమెను రచయిత్రిగా తీర్చిదిద్దింది.
ఆమె కవిత, కథానిక, నాటిక ప్రక్రియలలో రచనలు చేసింది. పిల్లలకు గేయాలు రాయటమే కాదు వారితో గేయ నాటికలు వేయిస్తుంది. ఈమెకు రేడియో నాటికలంటే ప్రాణం. చిన్నప్పటినుండి వాటిని వినేది. తాను పనిచేసిన ప్రయివేటు పాఠశాలలో పిల్లలచేత ఎన్నో నాటికలు వేయించింది. వారిచేత స్పష్టంగా డైలాగులు పలికించటం, భావావేశాల్ని నాటికల్లోని పాత్రలచేత చేయించటం ఈమె ప్రత్యేకత. ఈమె వద్ద శిక్షణ పొందిన విద్యార్థులు కళలన్నా, సాహిత్యమన్నా ఎంతో మక్కువ కలిగి ఉన్నారు. ఉపాధ్యాయురాలిగా ఒక తరాన్ని ప్రభావితం చేసి తల్లి భాషకు, సాహిత్యానికి ఎనలేని సేవలందించింది. చిన్మయ మిషన్‌ వారి ఎండాకాలం క్యాంపులలో ఈమె పిల్లలకు వివిధ విషయాలు భోదిస్తుంది.
ఈమె రెండు నాలుకలు అనే కథా సంపుటిని, బంగారు భవిత అనే నాటికల సంపుటిని ప్రకటించింది. ఈమె కథలు, కవితలు వివిధ పత్రికలలో అచ్చయ్యాయి.
అదా శర్మ
ఈ సినిమాలు విజయవంతం కావడం, ఆమె నటన ప్రేక్షకులకు నచ్చడంతో ఆమె తెలుగులో హీరోయిన్ గా నిలదొక్కుకుంటోంది.
అదా కేరళలోని పాలక్కాడ్ లోని తమిళ బ్రాహ్మణ కుటుంబంలో జన్మించింది. కానీ మహారాష్ట్రలోని ముంబైలో పెరిగింది. ఆమె తండ్రి తమిళనాడులోని మధురైకి చెందినవారు. వర్తక నావికాదళంలో కెప్టెన్ గా పనిచేశారు. ఆమె తల్లి పాలక్కాడ్ కు చెందిన సంప్రదాయ నృత్య కళాకారిణి. ముంబై బాంద్రాలోని పాలీ హిల్ లో ఉన్న ఆగ్జిలియం కాన్వెంట్ హై స్కూలులో చదువుకుంది అదా శర్మ. ఆమె పదవ తరగతి చదువుకునేటప్పుడే తాను నటి కావాలని అనుకునేది. ఆమె చదువు మానేసి, సినిమాల్లోకి వెళ్ళిపోవాలని అనుకుంది. కానీ కనీసం స్కూలు చదువు అయినా పూర్తి చేయమని తల్లిదండ్రులు చెప్పడంతో ఇంటర్ వరకూ చదువుకుని అపేసింది.
బల్ల (రామకుప్పం)
బల్ల అన్నది చిత్తూరు జిల్లాకు చెందిన రామకుప్పం మండలం లోని గ్రామం, ఇది 2011 జనగణన ప్రకారం 515 ఇళ్లతో మొత్తం 2608 జనాభాతో 1212 హెక్టార్లలో విస్తరించి ఉంది. సమీప పట్టణమైన పలమనేరుకు 45 కి.మీ. దూరంలో ఉంది. గ్రామంలో మగవారి సంఖ్య 1319, ఆడవారి సంఖ్య 1289గా ఉంది. షెడ్యూల్డ్ కులాల సంఖ్య 1326 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 597010[1].ఈ గ్రామంలో 3 ప్రభుత్వ ప్రాథమిక పాఠశాలలు, 1 ప్రభుత్వ మాధ్యమిక పాఠశాల, 1 ప్రభుత్వ మాధ్యమిక పాఠశాల, ఉన్నాయి. సమీప బాలబడి (రామకుప్పం లో), సమీప సీనియర్ మాధ్యమిక పాఠశాల (రామకుప్పం లో), సమీప ఆర్ట్స్, సైన్స్, మరియు కామర్సు డిగ్రీ కళాశాల ( కుప్పం లో), సమీప ఇంజనీరింగ్ కళాశాలలు ( కుప్పంలో ), సమీప వైద్య కళాశాల ( కుప్పం లో), సమీప మేనేజ్మెంట్ సంస్థ ( కుప్పం లో), సమీప పాలీటెక్నిక్ ( కుప్పం లో), సమీప వృత్తి విద్యా శిక్షణ పాఠశాల (శాంతి పురం లో) సమీప దివ్యాంగుల ప్రత్యేక పాఠశాల ( కుప్పం లో), సమీప అనియత విద్యా కేంద్రం (రామకుప్పం లో), గ్రామానికి 10 కిలోమీటర్ల కన్నా దూరంలో ఉన్నాయి.
గ్రామానికి 5 కిలోమీటర్ల లోపు దూరంలో ఉన్నాయి. సమీప ప్రత్యామ్నాయ ఔషధ ఆసుపత్రి, సమీప పశు వైద్యశాల, గ్రామానికి 5 నుంచి 10 కిలోమీటర్ల పరిధిలో ఉన్నాయి. సమీప సామాజిక ఆరోగ్య కేంద్రం, సమీప ప్రాథమిక ఆరోగ్య కేంద్రం, సమీప ప్రాథమిక ఆరోగ్య ఉప కేంద్రం, సమీప మాతా శిశు సంరక్షణా కేంద్రం, సమీప టి.బి వైద్యశాల, సమీప అలోపతీ ఆసుపత్రి, సమీప ఆసుపత్రి, సమీప సంచార వైద్య శాల, సంక్షేమ కేంద్రం గ్రామానికి 10 కిలోమీటర్లకు మించి దూరంలో ఉన్నాయి.
రక్షిత మంచినీటి సరఫరా గ్రామంలో ఉంది . గ్రామంలో మంచినీటి అవసరాలకు చేతిపంపుల నీరు/ గొట్టపు బావులు / బోరు బావుల నుంచి కూడా నీటిని వినియోగిస్తున్నారు.
గ్రామంలో మూసిన డ్రైనేజీ వ్యవస్థ లేదు. మురుగునీరు నేరుగా నీటి వనరుల్లోకి వదలబడుతోంది. ఈ ప్రాంతం పూర్తి పారిశుధ్యపథకం కిందికి వస్తుంది . సామాజిక మరుగుదొడ్ల సౌకర్యం ఈ గ్రామంలో లేదు.
ఈ గ్రామములో టెలిఫోన్ (లాండ్ లైన్), పబ్లిక్ ఫోన్ ఆఫీసు సౌకర్యం, మొబైల్ ఫోన్ కవరేజి, పబ్లిక్ బస్సు సర్వీసు, ట్రాక్టరు వున్నవి .సమీప ఆటో సౌకర్యం, సమీప టాక్సీ సౌకర్యం, గ్రామానికి 5 నుంచి 10 కి.మీ. దూరములో వున్నది/వున్నవి. సమీప పోస్టాఫీసు సౌకర్యం, సమీప ఇంటర్నెట్ కెఫెలు / సామాన్య సేవా కేంద్రాల సౌకర్యం, సమీప ప్రైవేటు కొరియర్ సౌకర్యం,సమీప ప్రైవేట్ బస్సు సర్వీసు, సమీప రైల్వే స్టేషన్, గ్రామానికి 10 కి.మీ మించి దూరములో ఉన్నాయి.
సమీప జాతీయ రహదారి/ రాష్ట్ర రహదారి గ్రామానికి 10 కిలోమీటర్ల కన్నా దూరంలో ఉంది. గ్రామంప్రధాన జిల్లా రోడ్డుతో అనుసంధానమై ఉంది. గ్రామంఇతర జిల్లా రోడ్డుతో అనుసంధానమై ఉంది.
గ్రామంలో స్వయం సహాయక బృందం. పౌర సరఫరాల కేంద్రం, ఉన్నాయి. సమీప వాణిజ్య బ్యాంకు, సమీప వారం వారీ సంత, గ్రామానికి 5 నుండి 10 కి.మీ. దూరంలో ఉన్నాయి. సమీప ఏటియం, సమీప సహకార బ్యాంకు, సమీప వ్యవసాయ ఋణ సంఘం, సమీప వ్యవసాయ మార్కెటింగ్ సొసైటీ, గ్రామానికి 10 కిలోమీటర్లకు మించి దూరంలో ఉన్నాయి.
ఈ గ్రామంలో ఏకీకృత బాలల అభివృద్ధి పథకం (పోషకాహార కేంద్రం), అంగన్ వాడీ కేంద్రం (పోషకాహార కేంద్రం), ఇతర (పోషకాహార కేంద్రం), ఆశా కార్యకర్త (గుర్తింపు పొందిన సామాజిక ఆరోగ్య కార్యకర్త), వార్తాపత్రిక సరఫరా, అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీప ఆటల మైదానం, సమీప సినిమా / వీడియో హాల్, సమీప గ్రంథాలయం, సమీప పబ్లిక్ రీడింగ్ రూం ఈ గ్రామానికి 10 కి.మీ. మించి దూరంలో ఉన్నాయి.
ఈ గ్రామములో విద్యుత్తు ఉంది.
గ్రామంలో భూమి వినియోగం ఇలా ఉంది (హెక్టార్లలో):
గ్రామంలో వ్యవసాయానికి నీటి పారుదల వనరులు ఇలా ఉన్నాయి (హెక్టార్లలో):
బావులు/గొట్టపు బావులుద్వారా 91.09 చెరువులు ద్వారా సాగులో ఉంది. 38.85
సత్యవాడ సోదరీమణులు
సత్యవాడ సోదరీమణులుగా ప్రసిద్ధి చెందిన సత్యవాడ రఘునాథమ్మ, సత్యవాడ సూర్యకుమారి బహుముఖ ప్రజ్ఞావంతులు. జమీందారీ కుటుంబంలో పుట్టిన వీరు పుట్టుకతో అంధులు. ఈ జంట అనేక కథలను వ్రాసింది. కవితలను గేయాలను రచించి కవులుగా, పాటలు పాడి గాయనీమణులుగా ప్రసిద్ధి చెందారు ఈ సోదరీమణులు.
స్కూలు చదువులు ఏమీ చదవక పోయినా, బ్రెయిలీ నేర్చుకునే అవకాశం రాకపోయినా, బయటి ప్రపంచంతో ఎక్కువ సంబంధాలు లేకపోయినా ఈ సోదరీమణులు రేడియో వినడం ద్వారా తమ జ్ఞానాన్ని పెంచుకున్నారు. సంగీత సాహిత్యాలలో తమదైన ఒక గుర్తింపును సంపాదించుకున్నారు. వీరిలో చిన్నవారైన సూర్యకుమారి వీణావాదనలో కూడా నిష్ణాతురాలు. వీరు సత్య సాహితి అనే సాహిత్యసంస్థను స్థాపించారు. శివరామ సంగీత శిక్షణా కేంద్రాన్ని నిర్వహిస్తున్నారు.
వీరు 100కు పైగా కథలు వ్రాశారు. 5 కథాసంపుటాలను వెలువరించారు. వీరి తొలి కథ 1975 జూలై 16న ఆకాశవాణి, విజయవాడ కేంద్రం నుండి ప్రసారమయ్యింది. వీరు అనేక సంగీత రూపకాలు, రేడియో నాటకాలు కూడా వ్రాశారు. అంధులైన ఈ జంట సొంతంగా రాయలేరు కనుక వీరు కథ చెబుతుంటే ఇతరులు సహకరించేవారు.
వీరు ప్రకటించిన పుస్తకాలు:
ఈ సోదరీమణుల కథలు యోజన, పుస్తకం, తెలుగుపలుకు, ఆంధ్రపభ, వనితాజ్యోతి, వనిత, ఆంధ్రజ్యోతి, ఆంధ్రపత్రిక, కలువబాల, నవ్య, విశ్వరచన, మందాకిని, ఆంధ్రభూమి, ఉదయం, ప్రియదత్త, విపుల, విజయ, చతుర, తెలుగుజ్యోతి, ఆశ, సుజనరంజని తదితర పత్రికలలో ప్రచురితమయ్యాయి.
వీరు వ్రాసిన కథల పాక్షిక జాబితా:
గౌండ్ల మల్లీశ్వరి
గౌండ్ల మల్లీశ్వరి తెలంగాణ రాష్ట్రానికి చెందిన తొలి మహిళా వీడియో జర్నలిస్ట్‌. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
మల్లీశ్వరి, శరణయ్య, మొగులమ్మ దంపతులకు సంగారెడ్డి జిల్లా, మునుపల్లి మండలం చిన్నచెల్మెడ గ్రామంలో జన్మించింది.
మల్లీశ్వరి తల్లిదండ్రులకు ఐదుమంది కూతుర్లు, ఒక్క అబ్బాయి. అబ్బాయి పుట్టిన పదిహేడు రోజులకే వాళ్లు చనిపోయారు. అప్పటినుంచి మేనమామల దగ్గర పెరిగి, కర్రపట్టి పశువుల కాపరి అయింది.
వికారాబాద్ లోని ఎంవీఎఫ్ ఫౌండేషన్ సహకారంతో వికారాబాద్ లో 7వ తరగతి, రంగారెడ్డి జిల్లా మంచాల్ మండలంలోని బాలికల వసతిగృహంలో 74శాతం మార్కులతో 10వ తరగతి పాసై, వికారాబాద్ ప్రభుత్వ జూనియర్ కళాశాలలో ఇంటర్మీడియట్ పూర్తి చేసింది. అటుతర్వాత చిన్నచిన్న ఉద్యోగాలు చేస్తూ ఉస్మానియా విశ్వవిద్యాలయంలో బీ.ఎస్‌.సీ.లో 68 శాతం మార్కులతో గ్రాడ్యుయేషన్ పూర్తిచేసింది.
వీడియోగ్రఫీపై ఉన్న అభిరుచితో వీడియోలు తీయడం నేర్చుకుంది. వివిధ వేడుకలకు వీడియోలు తీస్తూ వచ్చిన డబ్బుతో డిగ్రీ పూర్తిచేసింది. వీడియో టెక్నిక్‌లు నేర్చుకుని 2008లో హెచ్ ఎమ్ టివిలో వీడియో జర్నలిస్ట్‌గా చేరింది. ప్రస్తుతం జై తెలంగాణ న్యూస్ ఛానల్‌లో వీడియో జర్నలిస్ట్‌గా పనిచేస్తుంది.
కరిష్మా కపూర్
కరిష్మా కపూర్ (జననం 1974 జూన్ 25) ప్రముఖ భారతీయ సినీ నటి. ఆమె ఎక్కువగా బాలీవుడ్ లో నటించింది. ఒకప్పుడు ఆమె భారత్ లోనే అందరు నటీమణుల కన్నా ఎక్కువ రెమ్యునరేషన్ అందుకునేది.  ఆమె ఎక్కువగా కథానాయిక ప్రాధాన్యత కలిగిన చిత్రాల్లో నటించేది. హిందీ సినిమాల నుండి మూస కథానాయిక పాత్రలు నిష్క్రమించాయని ఆమె పాత్రల ద్వారా అర్ధమవుతుంది. ఆమె దేశంలోనే అందమైన కథానాయికగా పేరు పొందింది. ఆమె కెరీర్ లో భారత జాతీయ చలనచిత్ర పురస్కారాలు, ఫిల్మ్‌ఫేర్ పురస్కారాలతో పాటు ఎన్నో  పురస్కారాలు అందుకొంది.
కపూర్ కుటుంబానికి చెందిన కరిష్మా, ముంబైలో పుట్టి, పెరిగింది. ఆమె తల్లిదండ్రులు, కుటుంబ సభ్యుల్లో చాలా మంది సినీ రంగంలో పనిచేశారు. ఆమె కుటుంబం సినీ రంగానికి చెందినదే అయినా, ఆమె తండ్రికి ఆడవారు సినిమాల్లోకి రావడం ఇష్టం లేదు. అందుకే కరిష్మా తల్లితో విడిపోయాడు.
రామాయణంలో స్త్రీ పాత్రలు
భారతీయ సంస్కృతికి ఆకరములు అనదగిన మహాభారత, రామాయణాది కావ్యాలలో రామాయణం ఒక విశిష్ట గ్రంథం. హిందువులకు భగవద్గీత మాదిరి ఇది కూడా ఒక ప్రమాణ గ్రంథం. చతుర్విధ పురుషార్థాలను బోధిస్తుంది కనుక దీనిని ఇతిహాసం అనీ, వాల్మీకి చేత వ్రాయబడింది కనుక ఆదికావ్యమనీ అంటారు. ఈ గ్రంథం శ్రీరాముని చరిత్రను చెబుతున్నది కనుక రామాయణం అనీ, సీత చరిత్రను వర్ణిస్తుంది కనుక సీతాయాశ్చరితమని, రావణుని వధ గురించి చెబుతున్నది కనుక పౌలస్త్యవధ అనీ పిలువబడుతున్నది. ఈ కావ్యంలో అనేక దేవ, మానవ, వానర, రాక్షస పాత్రలు ఉన్నాయి. వాటిలోని స్త్రీ పాత్రలకు సంబంధించిన వివరాలు:
రామాయణంలో స్త్రీ పాత్రల స్వరూప స్వభావ చిత్రణలను ఇలపావులూరి పాండురంగారావు పరిశోధించి ఆంగ్లంలో Women in Valmiki అనే గ్రంథాన్ని రచించాడు. ఈ గ్రంథాన్ని రేవూరి అనంత పద్మనాభరావు తెలుగులో రామాయణంలో స్త్రీ పాత్రలు పేరుతో అనువాదం చేశాడు.
సానయా ఇరానీ
సానయా ఇరానీ, ప్రముఖ భారతీయ టీవీ నటి, మోడల్. మొదట మోడల్ గా పనిచేసే ఆమె, మిలే జబ్ హమ్ తుమ్ సీరియల్ తో కథానాయికగా మారింది ఆమె. ఆ తరువాత ఆమె ఇస్ ప్యార్ కో క్యా నాం ధూన్? అనే సీరియల్ లో హీరోయిన్ గా నటించింది సానయా. ఈ సీరియల్ దేశవ్యాప్తంగా హిట్ అయింది. ఆ తరువాత ఆమె ఛఛాంఛన్, రంగ్ రసియా వంటి ధారావాహికల్లో కూడా నటించింది.
సానయా ఏడేళ్ళ పాటు ఊటీలోని బోర్డింగ్ స్కూల్ లో చదువుకుంది.  ఆ తరువాత స్యెడ్నహం కళాశాలలో డిగ్రీ పూర్తిచేసింది. ఎంబీఏ చదువుకోవాలని అనుకున్నా, నటి కావాలని నిర్ణయించుకుని మోడలింగ్ లోకి అడుగుపెట్టింది సానయా.
19 అక్టోబరు 2010లో మిలే జబ్ హమ్ తుమ్ సీరియల్ షూటింగ్ చివరి రోజున ఆ సీరియల్ లో తనతో కలసి నటించిన మోహిత్ సెహగల్ తో ప్రేమలో ఉన్నట్టు ప్రకటించింది సానయా.
కెరీర్ మొదట్లో, సానయాకు హిందీ సరిగ్గా వచ్చేది కాదు. హిందీ అనర్గళంగా మాట్లాడలేక ఇబ్బంది పడేది.
25 జనవరి 2016న తన ప్రియుడు మోహిత్ సెహగల్ ను వివాహం చేసుకుంది సానయా. గోవాకు చెందిన మోహిత్ ఆమె మొదటి ధారావాహిక మిలే జబ్ హమ్ తుమ్ లో సహనటుడు అతను.
సానయా మోడల్ గా కెరీర్ మొదలుపెట్టింది. యశ్ రాజ్ ఫిలిం ప్రొడక్షన్స్ నిర్మించిన ఫనా (2006) సినిమాలో మెహబూబా పాత్రతో తెరంగేట్రం చేసింది ఆమె. స్టార్ వన్ లో ప్రసారమైన మిలే జబ్ హమ్ తుమ్ (2008-2010) ధారావాహికలో గుంజన్ పాత్రలో మొదటి సారి కథానాయికగా నటించింది సానయా. ఆ తరువాత ఇస్ ప్యార్ కో క్యా నాం ధూన్ (2011-2012) సీరియల్ లో హీరోయిన్ పాత్ర అయిన ఖుషీ కుమారీ గుప్తా సింగ్ రైజాదా గా నటించింది ఆమె.
వరికుప్పల నాగమణి
వరికుప్పల నాగమణి తెలంగాణ రాష్ట్రానికి చెందిన ఆదర్శ వ్యవసాయవేత్త. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
నాగమణి స్వగ్రామం సూర్యాపేట జిల్లా, పెన్‌పహాడ్ మండలం దోసపహాడ్ గ్రామం. కుటుంబ అవసరాలకోసం భర్త శ్రీనివాస్ తో కలిసి హైదరాబాద్‌లో నివాసం ఉంటున్నది.
భర్త సహకారంతో దోసపహాడ్ గ్రామానికి పక్కనే ఉన్న అనాజిపురం లోని నాలుగు ఎకరాల భూమిలో ఆదర్శ పద్ధతుల్లో వ్యవసాయం ప్రారంభించంది. వినూత్న ఆధునిక పద్ధతుల్లో సేంద్రియ వ్యవసాయం చేస్తూ... ఆవు పేడ, ఆవు మూత్రం, వేప నూనె, వేప కషాయంతో సేంద్రియ పద్ధతిలో సహజ ఎరువులను తయారు చేసి, ఆ ఎరువులను డ్రిప్ సిస్టమ్ ద్వారా నేరుగా మొక్కల వేర్లకు అందిస్తూ అధిక దిగుబడులను సాధించింది. మల్చింగ్‌ తోపాటు పంటను నాశనం చేసే కీటకాల నిరోధానికి లింగాకర్షక బుట్టలు, విద్యుత్ బల్బుల వంటివి సైతం ఉపయోగించి, ఎకరాకు 50క్వింటాళ్ల మిర్చి దిగుబడి సాధించంది.
శరణ్య (నటి)
శరణ్య ఒక భారతీయ భాషా చలనచిత్ర నటి. ఈమె తమిళ, తెలుగు, మలయాళ, కన్నడ చలనచిత్రాలలో నటించింది.
ఈమె ప్రముఖ మలయాళ దర్శకుడు కె.బి.రాజ్ కుమార్తె. ఈమె 1970, ఏప్రిల్ 25న కేరళ రాష్ట్రంలోని అలప్పుళాలో జన్మించింది. ఈమె అసలు పేరు షీలా. ఈమె చెన్నైలోని మహిళా క్రిస్టియన్ కళాశాలలో డైటీషియన్ డిగ్రీ చేసింది. ఈమె నటిగానే కాకుండా మోడల్‌గా, ఫ్యాషన్ డిజైనర్‌గా, నేపథ్య గాయనిగా కూడా పేరు సంపాదించింది. ఈమె 1995లో రచయిత, నటుడు, దర్శకుడు అయిన పొన్‌వన్నన్‌ను వివాహం చేసుకుంది. వీరికి ఇద్దరు కూతుళ్లు ఉన్నారు.
శరణ్య మణిరత్నం సినిమా నాయకుడు (తమిళంలో నాయగన్)తో సినిమా రంగంలోనికి అడుగు పెట్టింది. మొదటి సినిమాలోనే కథానాయికగా అవకాశం దొరకడం, ఆ సినిమాలో ఈమె నటన బాగుండడంతో ఈమెకు 1980 దశకం చివరి నుండి పలు సినిమాలలో కథానాయికగా వరుసగా అవకాశాలు లభించాయి. 1995లో వివాహం తరువాత కొన్ని సంవత్సరాలు నటనకు విరామమిచ్చి 2003 నుండి తిరిగి క్యారెక్టర్ నటిగా సినిమాలలో నటిస్తున్నది. ఈమె నటనకు నాలుగు ఫిలింఫేర్ అవార్డులు, ఒక జాతీయ చలనచిత్ర అవార్డ్ లభించింది. ఈమె 2014లో ఒక తమిళ సినిమాలో ఒక పాట కూడా పాడింది.
శరణ్య నటించిన కొన్ని తెలుగు సినిమాలు:
ద్రష్టి దామీ
ద్రష్టి దామి (జననం 10 జనవరి 1985) , భారతీయ టీవీ నటి, మోడల్, నృత్యకళాకారిణి. ఆమె నటించిన దిల్ మిల్ గయే, గీత్-హుయీ సబ్సే పరాయీ, మధుబాలా-ఏక్ ఇష్క్ ఏక్ జనూన్, ఏక్ థా రాజా ఏక్ థా రాణీ వంటి ధారావాహికల్లో ఆమె చేసిన పాత్రలు ప్రేక్షకులకు గుర్తుండిపోయాయి. ప్రస్తుతం ఆమె స్టార్ ప్లస్ లో ప్రసారమవుతున్న పరదేశ్ మై హై మేరా దిల్ అనే ధారావాహికలో అర్జున్ బిజ్లానీ సరసన నైనా పాత్రలోనూ, జీ టీవీలో ప్రసారమవుతున్న ఏక్ థా రాజా ఏక్ థా రాణీ ధారావాహికలో సిద్ధార్ధ్ కర్నిక్ సరసన గాయత్రి పాత్రలోనూ నటిస్తోంది.
జనవరి 10, 1985న ముంబైలోని గుజరాతీ కుటుంబంలో జన్మించింది దామీ. ముంబైలోని మేరీ ఇమ్మెక్యులేట్ గర్ల్స్ హైస్కూల్ లో ప్రాథమిక విద్య పూర్తి చేసింది ఆమె. ఆ తరువాత ముంబై మితిబాయ్ కళాశాలలో సోషియాలజీలో డిగ్రీ చదివింది.
కుమ్ర లక్ష్మీబాయి
కుమ్ర లక్ష్మీబాయి తెలంగాణ రాష్ట్రానికి చెందిన సామాజిక సేవకురాలు. తాతలు, తండ్రుల కాలం నాటి భూముల హక్కుల కోసం సుమారు 15ఏళ్ల పాటు పోరాడి విజయం సాధించింది. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
లక్ష్మీబాయి ఆదిలాబాద్ మండలం, తెలంగాణ రాష్ట్రం, ఆదిలాబాద్ జిల్లా పిప్పల్‌ధారి గ్రామ పంచాయతీ పరిధిలోని దహిగూడ గ్రామంలో జంగు, రాంబాయి అనే దంపతులకు రెండో సంతానంగా జన్మించింది.
లక్ష్మీబాయికి చిన్నతనంలోనే భీంరావ్ తో వివాహం జరిగింది. భర్త భీంరావ్ సుమారు 13ఏళ్ల క్రితం మరణించగా, కుటుంబ భారమంతా ఆమె పైనే పడింది. ఒక మగ పిల్లానితో పాటు, ముగ్గురు ఆడపిల్లలను పెంచడం కోసం ఎంతో కష్టపడింది.
ముప్ఫైఏళ్ల క్రితం కొంతమంది గిరిజనులు ముళ్లపొదలూ, బండరాళ్లను తొలగించి భూములను చదును చేసుకుని సాగుయోగ్యంగా మార్చుకొని వ్యవసాయం (పోడు వ్యవసాయం) చేశారు. అలా సాగులోకి తెచ్చిన ఆ భూమిని తమ వారసులకు అందించారు. కాలక్రమంలో దాన్ని కొందరు గిరిజనేతరులు ఆక్రమించుకొని, ఆ భూమి యజమానుల్నే కూలీలుగా మార్చారు. ఆ గిరిజనేతరులపై పోరాటానికి సిద్ధపడి, తనవాళ్లకి చెప్పింది. కానీ ఎవరూ ధైర్యం చూపలేదు. దాంతో ఆమె ఒంటరిగానే పోరాటానికి సిద్ధపడి, దాదాపు పదిహేనేళ్లు పాటు అలుపెరగని పోరాటం చేసింది.
సుమారు 15ఏళ్ల క్రితం తమ తాతలు, తండ్రుల కష్టార్జితమైన భూములను తమకు ఇప్పించాలని కోరుతూ కుమ్ర లక్ష్మీబాయి కోర్టులో కేసు వేశారు. ఆ భూములు రెవెన్యూ రికార్డుల్లో వారి తాతలు, తండ్రుల పేర్లపైనే ఉండడంతో కోర్టు లక్ష్మీబాయికి అనుకూలంగా తీర్పునిచ్చింది. ఇటీవలే రెవెన్యూ అధికారులు కోర్టు ఆదేశాల మేరకు ఆ భూములను ఆమెకు అప్పగించారు. ఇలా గ్రామంలో పలువురి భూములు వారికే దక్కడంలో ఆమె కీలక పాత్ర పోషించారు.
గ్రామంలో పురుషులు గుడుంబాకు బానిసలవుతున్నారని తెలిసి ఆ గుడుంబా నిరోధానికి అనేక రకాలుగా కృషి చేసింది. మహిళలు, పిల్లలను చైతన్యవంతులను చేసి గుడుంబా స్థావరాలపై దాడులు చేసింది.
గ్రామంలో పింఛన్, రేషన్ ల అక్రమాలపై అధికారులను నిలదీసి, సక్రమ పంపిణి అయ్యేలా చేసింది. ఎండాకాలంలో గ్రామంలో ఉన్న నీటి ఎద్దడి నివారణ కోసం ఆర్‌.డబ్ల్యు.ఎస్ అధికారులను కలిసి, సమస్య పరిష్కరించింది.
చిటిమెళ్ళ బృందావనమ్మ
చిటిమెళ్ళ బృందావనమ్మ ప్రఖ్యాత విద్యావేత్త, సంఘసేవకురాలు మరియు చిత్రకారిణి.
ఈమె 1917, నవంబర్ 8న వరంగల్లు పట్టణంలో నరసింహమూర్తి, ఈశ్వరమ్మ దంపతులకు జన్మించింది. ఈమె ప్రాథమిక విద్య వరంగల్లు లోని మట్టెవాడ ప్రభుత్వ ప్రాథమిక పాఠశాలలో తెలుగు మాధ్యమంలో కొన్ని తరగతులు, ఉర్దూ మాధ్యమంలో మరి కొన్ని తరగతులు చదివింది. ఆ తర్వాత ఆమె హనుమకొండలోని ప్రభుత్వ మాధ్యమిక మరియు డిపార్ట్‌మెంటల్ ట్రైనింగ్ స్కూలులో చదివింది. తరువాత ఎస్.ఎస్.ఎల్.సి. హనుమకొండలోని ప్రభుత్వ బాలికల పాఠశాలలో చదివింది. ఇంటర్మీడియట్ వరంగల్లులోను, బి.ఎ. హైదరాబాదులోని కోఠి ఉమెన్స్ కాలేజీలోను చదివింది. ఆ తర్వాత హైదరాబాదులోని కాలేజ్ ఆఫ్ ఎడ్యుకేషన్‌లో బి.ఎడ్. పూర్తి చేసింది. ఉస్మానియా విశ్వవిద్యాలయంలో భూగోళశాస్త్రము, తెలుగు అభిమాన విషయాలుగా రెండు ఎం.ఎ. డిగ్రీలు గైకొనింది. ఉస్మానియా విశ్వవిద్యాలయంలోని కాలేజ్ ఆఫ్ ఎడ్యుకేషన్‌లో చదివి ఎం.ఎడ్. పట్టా పొందింది. ఈమె డ్రాయింగ్ మరియు పెయింటింగ్‌లలో హయ్యర్ డిప్లొమాను సంపాదించింది మరియు డ్రాయింగ్ మరియు పెయింటింగ్‌లలో ట్రైనింగ్ డిప్లొమాను కూడా సంపాదించింది. ఈమె అభిమాన గురువులు సూరజ్‌ఖాన్, ఖండవల్లి లక్ష్మీరంజనం, దివాకర్ల వేంకటావధాని, వేదాంతాచారి, జోహ్రాబేగం మొదలైనవారు.
ఈమె మొదట హనుమకొండలోని ప్రభుత్వ బాలికోన్నత పాఠశాలలో 6 నెలలు డ్రాయింగ్ టీచర్‌గా పనిచేసింది. తరువాత ప్రభుత్వ సర్వీసులో చేరి వర్ధన్నపేట ప్రభుత్వ ప్రైమరీ స్కూలు ప్రధానోపాధ్యాయురాలిగా పనిచేసింది. పిమ్మట మట్టెవాడ లోని ప్రభుత్వ బాలికల ప్రైమరీ స్కూలులో ప్రధానోపాధ్యాయురాలిగా పనిచేసింది. ఆ తరువాత మట్టెవాడలోని గవర్నమెంట్ మిడిల్ స్కూలులో ఫస్ట్ గ్రేడ్ అసిస్టెంటుగా పనిచేసింది. అనంతరం హనుమకొండ గరల్స్ హైస్కూలులో ఉర్దూ సెక్షన్ టీచర్‌గా పనిచేసింది. 1957లో ఉస్మానియా విశ్వవిద్యాలయం సర్వీసులో చేరింది. కాలేజ్ ఆఫ్ ఎడ్యుకేషన్‌లో ఆర్ట్స్ ఇన్‌స్ట్రక్టరుగా, దృశ్యశ్రవణ విద్యావిభాగానికి ఇన్‌ఛార్జిగా పనిచేసింది. తరువాత ఈమె తెలుగు విభాగంలో లెక్చరర్‌గా, దృశ్యశ్రవణ మాధ్యమాల లెక్చరర్‌గా పనిచేసింది. 1980లో ఈమె పదవీ విరమణ చేసింది. ఈమె అమెరికా, ఐరోపా దేశాలలో పర్యటించింది.
ఈమె తన జీవితంలో అనేక సాంఘిక సేవా కార్యక్రమాలలో పాలుపంచుకుంది. హైదరాబాదు ఆంధ్ర మహిళా సభ సాంఘిక సేవా సభ్యురాలిగా, ట్రస్ట్ బోర్డు మెంబరుగా వ్యవహరించింది. ఆంధ్రమహిళాసభ బాలికల ఉన్నతపాఠశాల కార్యనిర్వాహక సభ్యురాలిగా కొంతకాలం పనిచేసింది. హైదరాబాదు చిక్కడపల్లిలోని జనతా హైస్కూలుకు సలహాదారుగా, కార్యనిర్వాహక సభ్యురాలిగా, ఛైర్‌పర్సన్‌గా వివిధ హోదాలను నిర్వహించింది. ఆచార్య కుల్ (వినోబాభావే ట్రస్ట్) కు కార్యనిర్వాహక సభ్యురాలిగా పనిచేసింది. స్వామి చిన్మయానంద మిషన్ సభ్యురాలిగా కూడా తన సేవలను అందించింది.
ఈమె తైలవర్ణచిత్రాలను గీయడంలో నిష్ణాతురాలు. ఈమె నైజాము యువరాణి "దుర్-ఎ-షెహ్రార్", యువరాజు "ఆజమ్‌ జా"ల నిలువెత్తు తైలవర్ణచిత్రాన్ని గీసి వారికి బహూకరించి వారి అభినందనలకు పాత్రురాలయ్యింది. జార్జి బెర్నార్డ్ షా లైఫ్ సైజ్ చిత్రాన్ని గీసి ఆనాటి ఉస్మానియా విశ్వవిద్యాలయం వైస్ ఛాన్స్‌లర్‌కు బహూకరించింది. ప్రముఖ శాస్త్రవేత్త సూరి భగవంతం తైలవర్ణ చిత్రాన్ని గీసి అతనికి బహూకరించింది. భారతదేశ పటంలో భారతమాత చిత్రాన్ని వేసి దాని మాజీ రాష్ట్రపతి జ్ఞాని జైల్ సింగ్‌కు బహూకరించింది. దానిని అతడు తాను సేకరించిన వస్తువుల మ్యూజియంలో భద్రపరచుకున్నాడు.
ఈమె హైదరాబాదులో 2008, అక్టోబర్ 8వ తేదీన మరణించింది.
షేర్ మణెమ్మ
షేర్ మణెమ్మ తెలంగాణ ఉద్యమకారిణి. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
షేర్ మణెమ్మ కాప్రాలోని బీజేఆర్‌నగర్‌లో ఉంటూ పలు సామాజిక సేవల్లో పాల్గొంటూ పలువురిచే ప్రశంసలు, అవార్డులు అందుకుంది. శ్రీజ్యోతి మహిళామండలి అధ్యక్షురాలిగా ఉంటూ మహిళలకు అండగా ఉంటూ, పేదప్రజల వివాహాలకు... అనాథలకోసం తనవంతు చేయూత అందించింది.
తెలంగాణ ఉద్యమం తొలి రోజుల నుంచి తెలంగాణ రాష్ట్రం ఏర్పాటు వరకు పట్టువిడువకుండా పాల్గొని, తెలంగాణ పట్ల జరిగిన అన్యాయాన్ని గురించి చెప్పి ప్రజల్లో చైతన్యం తెచ్చింది. తెలంగాణ ఉద్యమ సమయంలో రైలు రోకో, రాస్తారోకో, తెలంగాణ గర్జన, సకల జనుల సమ్మె, తెలంగాణ ధూం ధాంలలో పాల్గొన్నది. వీటికి సంబంధించి మణెమ్మపై పలు కేసులు కూడా నమోదయ్యాయి. ఉద్యమం సందర్భంగా ఉస్మానియా విశ్వవిద్యాలయంలో విద్యార్థులపై జరిగిన దాడులకు నిరసనగా మణెమ్మ చర్లపల్లి జైలుముందు ఐదురోజులపాటు నిరాహారదీక్ష చేసింది. ప్రస్తుతం తెలంగాణ రాష్ట్ర సమితి మహిళా రాష్ట్ర ఉపాధ్యక్షురాలుగా ఉన్నారు.
శ్రద్ధా కపూర్
శ్రద్ధా కపూర్ (జననం 1987 మార్చి 3) భారతీయ సినీ నటి, గాయకురాలు. ఆమె బాలీవుడ్ లో నటించింది. ఆమె ప్రముఖ నటుడు శక్తి కపూర్ కుమార్తె. 2010లో టీన్ పట్టి సినిమాలో ఒక చిన్న పాత్ర ద్వారా కెరీర్ ప్రారంభించిన శ్రద్ధా, లవ్ కా ది ఎండ్ (2011) సినిమాలో కథానాయికగా నటించింది.
2013లో విడుదలైన ఆషికి 2 లో గాయని పాత్రలో ఆమె నటన ప్రేక్షకులను, విమర్శకులను బాగా ఆకట్టుకుంది. ఈ సినిమాలోని ఆమె నటనకు ఫిలింఫేర్ ఉత్తమ నటి పురస్కారానికి నామినేషన్ కూడా లభించింది. ఆ తరువాత 2014లో విలియం షేక్‌స్పియర్ నాటకం హామ్లెట్ ఆధారంగా విశాల్ భరద్వాజ్ తీసిన హైదర్ సినిమాలో కథానాయికగా నటించింది ఆమె. ఏక్ విలన్ (2014), ఏబిసిడి (2015), భాగీ (2016) వంటి సినిమాల్లో ఆమె నటన ద్వారా విమర్శకుల ప్రశంసలు అందుకోవడమే కాక, బాలీవుడ్ లో తన స్థానాన్ని స్థిరం చేసుకుంది. ఆమె నటించిన పై సినిమాలన్నీ కమర్షియల్ గా కూడా మంచి విజయం సాధించింది.
నటించడంతో పాటు, తన సినిమాల్లో చాలా పాటలు పాడింది శ్రద్ధా. ఆమె చాలా బ్రాండ్ లకు, ఉత్పత్తులకు అంబాసిడర్ గా కూడా పనిచేస్తోంది. తన స్వంత ఫ్యాషన్ డిజైనింగ్ స్టోర్ ను కూడా ప్రారంభించింది ఆమె. ఆమె స్టేజ్ షోలలోనూ, కచేరీల్లో కూడా పాల్గొంటూ ఉంటుంది శ్రద్ధ.
పటాలం పాండు
సహజంగా కొంత క్రూరంగా కనిపిస్తూ, లారీడ్రైవర్‌గా పని చేస్తూ, అన్యాయాలను ఎదురిస్తూ, మేనమామకు ఇచ్చిన మాటకు కట్టుబడి మల్లిని జాగ్రత్తగా చూస్తూ ఉంటాడు పటాలం పాండు. తాళి కట్టే వరకు మల్లిని తాకబోనని ఆ మాటకు కూడా కట్టుబడి ఉంటాడు పాండు. పాండు మనసు వెన్న. మల్లి చెల్లెలు తులసిని ఎంతో గారాం చేస్తూ ఉంటాడు. ప్రమాదంలో తులసికి చూపు పోతే ఎంతో కుమిలి పోతాడు. ఆమెకు చూపు రావడానికి ఎంతటి దీక్ష పూనడానికైనా వెనుకాడడు. మల్లి ఒక సంపన్నుల ఇంట్లో పనిమనిషిగా ఉంటూ చెల్లెలి చూపు తెప్పించడానికి తాపత్రయపడుతూ ఉంటుంది. శస్త్ర చికిత్సకు సరిపడా డబ్బులేక, సమకూరక సతమతమౌతుంది. పరిస్థితులను అదనుగా తీసుకుని యజమానురాలి కొడుకు సానుభూతి వ్యక్తపరుస్తూ, శస్త్ర చికిత్సకు అవసరమైన డబ్బు ఇస్తానని ఆశచూపి అత్యాచారం చేస్తాడు. అనుకున్న విధంగా డబ్బు సంపాదించలేక తిరిగి వస్తున్న పాండుకు మల్లి జీవితం పాడయిందనే విషయం తెలుస్తుంది. దాంతో ఆవేశం కట్టలు తెగి, రౌద్రరూపం దాలుస్తాడు. తీరా అక్కడికి వెళ్లేసరికి మల్లి హత్యచేయబడి ఉంటుంది. మల్లిని ఎవరు హత్య చేశారు? ఎందుకు చేశారు? అనేది పతాక సన్నివేశం.
ఫటాఫట్ జయలక్ష్మి
ఫటాఫట్ జయలక్ష్మిగా పిలువబడే జయలక్ష్మీరెడ్డి (1958-1980) దక్షిణ భారతీయ సినిమా నటిగా ప్రసిద్ధురాలు. ఈమె మలయాళ సినిమాలలో "సుప్రియ" అనే పేరుతో పిలువబడుతున్నది. ఈమె తెలుగు, తమిళ, కన్నడ, మలయాళ భాషలలో 66 చిత్రాలలో నటించింది.
ఈమె నటిగా తన వృత్తిని 1972లో మలయాళం సినిమా తీర్థయాత్రతో సుప్రియ అనే పేరుతో ప్రారంభించింది. 1974లో కె.బాలచందర్ దర్శకత్వంలో "అవల్ ఒరు తొదర్ కథై" సినిమాలో జయలక్ష్మి అనే పేరుతో నటించింది. ఆ చిత్రంలో ఆమె హీరోయిన్ స్నేహితురాలి పాత్ర ధరించింది. ఆ పాత్ర ఊతపదం "ఫటాఫట్" ప్రేక్షకులలో బాగా పేలడంతో ఫటాఫట్ ఆమె ఇంటిపేరుగా మారిపోయి ఫటాఫట్ జయలక్ష్మిగా స్థిరపడిపోయింది. ఈ సినిమా తెలుగులో అంతులేని కథ పేరుతో 1976లో రీమేక్ చేయబడింది. ఈమె కమల్ హాసన్, రజనీకాంత్, ఎన్.టి.రామారావు, చిరంజీవి మొదలైన అగ్రనటుల సరసన నటించింది.
ఈమె ఎం.జి.రామచంద్రన్ తమ్ముడు చక్రపాణి కొడుకు సుకుమార్‌ను ప్రేమించింది. అయితే అది పెళ్ళిగా మారలేదు. దానితో తన 22 యేళ్ల పిన్న వయసులోనే 1980లో, నటిగా ఉన్నత స్థాయిలో ఉన్నదశలోనే ఈమె నిద్రమాత్రలు మింగి ఆత్మహత్య చేసుకుంది.
ఫటాఫట్ జయలక్ష్మి నటించిన తెలుగు సినిమాల పాక్షిక జాబితా:
రాగిణి ఖన్నా
రాగిణి ఖన్నా,  భారతీయ టివీ నటి, వ్యాఖ్యాత. ఆమె ఇండియాస్ బెస్ట్ డ్రీమెబాజ్ (2013), గంగస్ ఆఫ్ హసీపూర్ (2014) వంటి రియాలటీ షోలకు వ్యాఖ్యాతగా వ్యవహరించింది. భాస్కర్ భారతి సీరియల్ లోని భారతి పాత్ర, ససురాల్ గెంధా ఫూల్ లోని సుహానా కిషోర్ బాజ్ పాయ్ కశ్యప్ పాత్రల ద్వారా ఆమె చాలా ప్రసిద్ధి చెందింది. 2010లో ఝలక్ దిఖలాజా లో పాల్గొంది. కామెడీ నైట్స్ విత్ కపిల్ షోలోని స్కిట్లలో చాలా పాత్రల్లో నటించింది రాగిణి.
ఎన్.డి.టి.వి ఇమేజిన్ లో ప్రసారమయిన రాధాకీ బేటియా కుచ్ కర్ దిఖాయేంగీ ధారావాహికలో రాగిణి శర్మ పాత్రతో కెరీర్ ప్రారంభించింది రాగిణి. 2009లో సోనీ టీవీలో ప్రసారమైన హాస్యప్రధాన ధారావాహిక భాస్కర్ భారతి లో భారతి పాత్రలో నటించింది ఆమె. 10 కా దమ్ షోలో పాల్గొని 1,000,000 రూపాయలు గెలిచి, స్వచ్ఛంద సంస్థలకు  దానం చేసింది.
అంజనీరెడ్డి
అంజనీరెడ్డి తెలంగాణ రాష్ట్రానికి చెందిన ప్రముఖ చిత్రకారిణి. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
అంజనీరెడ్డి 1951 లో సంగారెడ్డి జిల్లా, నందికంది గ్రామంలో జన్మించారు.
అంజనీరెడ్డి హైదరాబాద్‌ లోని జేఎన్టీయూలో పెయింటింగ్‌లో నేషనల్ డిప్లొమా పూర్తిచేసింది. రెండు దశాబ్దాలకు పైగా ఆర్కిటెక్చర్ అండ్ ఫైన్‌ ఆర్ట్స్ అధ్యాపకురాలిగా పనిచేసింది.
అంజనీరెడ్డి 1976 నుంచి చిత్రకారిణిగా తన ప్రస్థానాన్ని ప్రారంభించింది. జాతీయ, అంతర్జాతీయ స్థాయిలో అనేక పెయింటింగ్ ఎగ్జిబిషన్లలో పాల్గొని తెలంగాణ ఖ్యాతి చాటిచెప్పింది. అమెరికా, రష్యా, సింగపూర్, బ్యాంకాక్ లతో పాటు న్యూఢిల్లీ, ముంబై, హైదరాబాద్ నగరాల్లో పెయింటింగ్ ప్రదర్శనలు ఏర్పాటుచేసింది. దేశవ్యాప్తంగా క్యాంపులు, పెయింటింగ్, మల్టీమీడియా వర్క్‌షాపులకు హాజరయింది. ఈవిడ మహిళల సమస్యలు, పర్యావరణ పరిరక్షణ తదితర అంశాలపై ఎక్కువగా చిత్రాలు చిత్రీకరించింది.
సుభాషిణి (నటి)
సుభాషిణి ఒక దక్షిణ భారత చలనచిత్ర నటి. ఈమె తెలుగు, కన్నడ, తమిళ, మలయాళ సినిమాలలో నటించింది. ఈమె ప్రముఖ నటి జయసుధ చెల్లెలు మరియు ప్రముఖ నటి, దర్శకురాలు విజయనిర్మల ఈవిడకు మేనత్త. ఈమె అరుంధతి సినిమాలో విలన్ తల్లిగా నటించింది. ఇంకా నాగాస్త్రం, సుందరాకాండ మొదలైన టి.వి.సీరియళ్లలో కూడా నటించింది. ఈమె కూతురు పూజ పూరి జగన్నాథ్ సినిమా 143 లో ఒక చిన్న పాత్రను పోషించింది.
సుభాషిణి నటించిన తెలుగు సినిమాల పాక్షిక జాబితా:
మారోజు చైతన్య
మారోజు చైతన్య తెలంగాణ రాష్ట్రానికి చెందిన ప్రముఖ ప్రజా గాయని. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
చైతన్య 1974, మే 4న యాదాద్రి భువనగిరి జిల్లా కోటమర్తి లో జన్మించింది. చిన్నతనం నుంచే పాటలు పాడడంలో అనుభవం ఉన్న చైతన్య 1996 నుంచి తెలంగాణ ఉద్యమం లో మరియు మలిదశ తెలంగాణ ఉద్యమంలోనూ అనేక వేదికలమీదా తన గొంతు వినిపించింది. తెలంగాణ పోరాటంతో పాటు బడుగు బలహీన వర్గాల కోసం పోరాడిన మారొజు వీరన్న ను వివాహం చేసుకొని, ఆయనతో కలిసి అనేక వేదికల మీద పాటలు పాడింది.
గోరటి వెంకన్న, మిత్ర, గద్దర్ లతో కలిసి పాటలు పాడుతూ... మలిదశ ఉద్యమ ధూంధాంలో గ్రామగ్రామాన తిరిగి, ప్రజల్లో చైతన్యాన్ని రగిలించింది.
మౌనీ రాయ్
మౌనీ రాయ్,  ప్రముఖ భారతీయ టివి నటి, మోడల్. ఆమె నటించిన క్యూంకీ సాస్ భీ కభీ బహూ థీ ధారావాహికలోని కృష్ణ తులసి పాత్ర, దేవోంకీ దేవ్... మహదేవ్ లో సతీదేవి పాత్ర, నాగిన్ లోని శివన్యా, శివాంగీ పాత్రలు చాలా ప్రసిద్ధి పొందాయి. ఐసీ నఫ్రత్ తో కైసా ఇష్క్ ధారావాహికలో జనూన్ పాత్రలో కూడా నటించింది ఆమె. 2014లో ఝలక్ దిఖలాజా అనే డ్యాన్స్ షోలో ఫైనలిస్ట్ గా నిలిచింది మౌనీ. ఆమె కథక్ నృత్య కళాకారిణి.
2007లో ఏక్తా కపూర్ తీసిన క్యూంకీ సాస్ భీ కభీ బహు థీ ధారావాహిక ద్వారా కెరీర్ ప్రారంభించింది మౌనీ. ఈ సీరియల్ లో పులకిత్ సమ్రాట్ సరసన కృష్ణతులసి పాత్రలో నటించింది ఆమె. ఆ తరువాత జరా నచ్ కే దిఖా షో మొదటి సీజన్ లో కరిష్మా తన్నా, జెన్నిఫర్ వింగెట్ లతో కలసి పాల్గొంది. ఈ షో టైటిల్ కూడా గెలుచుకుంది మౌనీ. ఆ తరువాత కస్తూరీ ధారావాహికలో శివానీ పాత్రలో నటించింది ఆమె.
కేంద్ర సాహిత్య అకాడమీ పురస్కారం తెలుగు జాబితా
1955వ సంవత్సరం నుండి కేంద్ర సాహిత్య అకాడమీ వారు తెలుగు భాషలో వచ్చిన ఉత్తమ రచనలకు సాహిత్య అకాడమీ పురస్కారాన్ని ప్రకటించి బహూకరిస్తున్నారు.
1958, 1959, 1966, 1967, 1968, 1976, 1980 సంవత్సరాలలో పురస్కారం ఎవరికీ ఇవ్వలేదు.
తెలుగులో యువ పురస్కార గ్రహీతలు
తెలుగు భాషలో బాల సాహిత్య పురస్కార గ్రహీతలు
స్వర్ణమాల్య
స్వర్ణమాల్య,  భారతీయ నటి, టీవీ వ్యాఖ్యాత. ఆమె భరతనాట్య నృత్య కళాకారిణి. ఎన్నో సంవత్సరాల నుంచీ ఎన్నో షోలకు వ్యాఖ్యాతగా వ్యవహరించింది ఆమె ఎన్నో భాషల చిత్రాల్లో నటించడమే కాక, ప్రపంచం మొత్తం మీద ఎన్నో స్టేజిలపై నృత్య ప్రదర్శనలు కూడా ఇచ్చింది. ఆమె ప్రముఖ సంప్రదాయ నృత్య కళాకారిణి. ఆమె తన 17వ ఏట యువకళా భారత్ అనే పురస్కారాన్ని కూడా అందుకుంది. సన్ టీవీలో ప్రసారమైన ఇలమై పుదుమై అనే షో ద్వారా ప్రసిద్ధి చెందింది స్వర్ణ.
ఆమె తమిళ కుటుంబంలో జన్మించింది. ఎం.ఒ.పి వైష్ణవ్ కళాశాలలో సోషియాలజీలో డిగ్రీ చేసింది ఆమె. ఆ కళాశాలలో విద్యార్థి సంఘానికి అధ్యక్షురాలిగా పనిచేసింది స్వర్ణ. అమెరికా, కాలిఫోర్నియాలోని సేన్ జోస్ స్టేట్ విశ్వవిద్యాలయంలో నటనలో డిప్లమో కోర్సు పూర్తిచేసింది ఆమె. అలాగే మద్రాసు విశ్వవిద్యాలయంలో భరతనాట్యంలో మాస్టర్స్ డిగ్రీ, నృత్య చరిత్రపై పి.హెచ్.డి చేసింది స్వర్ణ. పదేళ్ళ పాటు కె.జె.సరస వద్ద నృత్యంలో శిక్షణ పొందిన ఆమె, తరువాత కళాక్షేత్రకు చెందిన భాగవతుల సీతారామశర్మ వద్ద శాస్త్రీయ నృత్యం నేర్చుకుంది స్వర్ణ.
మొదట్లో ఆమె నాటకాల్లో నటించేది స్వర్ణ. ఆ తరువాత మణిరత్నం  దర్శకత్వం వహించిన సఖి సినిమాలో షాలినీ కుమార్ అక్క పూర్ణి పాత్రతో తెరంగేత్రం చేసింది ఆమె. ఆ తరువాత ఆమె మోళి, ఎంగల్ అన్న వంటి సినిమాల్లో సహాయపాత్రల్లో నటించింది.
ఆమె సన్ టీవీలో ప్రసారమైన ఇలమై పుదుమై షోతో వ్యాఖ్యాతగా పరిచయమైంది ఆమె. ఆ తరువాత విజయ్ టీవీలో ప్రసారమైన కలక్క పూవదు యారు-2కు కూడా వ్యాఖ్యాతగా వ్యవహరించింది. ఆమె పలు సీరియల్స్ లో కూడా నటించింది. అంబుల్ల స్నేగితి అనే ధారావాహికతో సీరియల్ నటిగా మారింది స్వర్ణ. ఈ ధారావాహికలో అను హాసన్ తో కలసి నటించింది ఆమె. ఆ తరువాత ఆమె భారతీరాజా దర్శకత్వం వహించిన తీక్కతు పొన్ను, జయ టీవీలో ప్రసారమైన వందాలే మాహర్షి, రేవతి నటించిన యాతుమాగి నింద్రాల్, సన్ టీవీలో ప్రసారమైన తంగం వంటి ధారావాహికల్లో నటించింది స్వర్ణ.
2002లో స్వర్ణమాల్యకు అర్జున్ తో వివాహం అయింది. పెళ్ళైన తరువాత వారిద్దరూ అమెరికాకు మారిపోయారు. కానీ సంవత్సరం తిరగక ముందే స్వర్ణ సినిమాల్లో నటించేందుకు ఆమె భారత్ కు తిరిగి వచ్చేసింది. ఆ కారణం ద్వారానే వారిద్దరూ విడిపోయి, విడాకులు తీసుకున్నారు.
కుంబాల లక్ష్మి
కుంబాల లక్ష్మి తెలంగాణ రాష్ట్రానికి చెందిన సామాజిక కార్యకర్త. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
సిద్దిపేట జిల్లా ఇబ్ర‌హీంపూర్‌ గ్రామానికి చెందిన కుంబాల లక్ష్మి 2013లో గ్రామ సర్పంచ్ గా ఎన్నికయింది.
తెలంగాణ ప్రభుత్వం యొక్క పథకాలను ప్రజల్లోకి తీసుకెళ్లి గ్రామ అభివృద్ధికి కృషిచేసింది. ఈ గ్రామంలోని ప్రజలందరికీ ఎకౌంట్లు తెరిపించి, డెబిట్‌ కార్డులు ఇప్పించింది. రేషన్ దుకాణం, కిరాణం, పిండి గిర్ని, బాలవికాస ప్లాంట్, పాలకేంద్రం తదితర చోట్ల స్వైపింగ్ మిషన్లు ఏర్పాటుచేయించింది. నగదు రహిత లావాదేవీలను నిర్వహించి ముఖ్యమంత్రి కల్వకుంట్ల చంద్రశేఖరరావు దృష్టిని ఆకర్షించి, దక్షిణ భారతదేశంలోనే తొలి నగదు రహిత గ్రామంగా ఇబ్రహీంపూర్ గ్రామంని నిలిపింది.
ఇంకుడు గుంతల నిర్మాణం, జలసంరక్షణ కందకాలు, హరితహారం తదితర వినూత్న కార్యక్రమాలతో ఈ గ్రామం దేశానికే ఆదర్శంగా నిలిచింది.
ఫ్లోరోబోరిక్ ఆమ్లం
ఫ్లోరోబోరిక్ ఆమ్లంఒక ఆకర్బన రసాయన సంయోగ పదార్ధం.ఇది బలమైన ఆమ్లం.ఇది ద్రవస్థితిలో వున్న ఆమ్లం. దీనిని టెట్రాఫ్లోరోబోరిక్ ఆమ్లం అనికూడా అంటారు. ఈ ఆమ్లం యొక్క రసాయన ఫార్ములా HOBF.ఫ్లోరోబోరిక్ ఆమ్లాన్ని ఇతర ఫ్లోరోబోరేట్లవణాలను ఉత్పత్తి చేయు పూర్వగామిగా వాడుటకై ఉత్పత్తి చేస్తారు.ఫ్లోరోబోరిక్ ఆమ్లం తినివేయు/క్షయికరణ గుణం కల్గిన ఆమ్లం.ఇది చర్మం మీద తన ప్రభావాన్ని కనపర్చుతుంది.ఈ ఆమ్లం వాణిజ్యపరంగా నీటిలో కాని లేదా డైఇథైల్ ఇథరు వంటి ద్రావణిలలో కరగింఛిన స్థితిలో లభిస్తుంది.ఈ ఆమ్లం పెర్క్లోరిక్ ఆమ్లంవంటి అణు నిర్మాణాన్ని కల్గిఉన్నది.
ఫ్లోరోబోరిక్ ఆమ్లం రంగులేని ద్రవఆమ్లం.విష పూరితమైనది.
ఫ్లోరోబోరిక్ ఆమ్లం అణుభారం 87.81గ్రాములు/మోల్
20°Cవద్ద ఫ్లోరోబోరిక్ ఆమ్లం సాంద్రత1.38గ్రాములు/మి.లీ
ఫ్లోరోబోరిక్ ఆమ్లం ద్రవీభవన స్థానం −90 °C(−130 °F;183 K)
ఫ్లోరోబోరిక్ ఆమ్లం బాష్పీభవన స్థానం 130 °C(266 °F;403 K)
సాల్వెంట్ ఫ్రీ ఫ్లోరోబొరిక్ ఆమ్లాన్ని వేరుపరచ లేనప్పటికీ,వీటి యొక్కద్రావణీయలను(solvates)ను విశ్లేషించడం జరిగింది.ఈలవణాలు ప్రోటోనేటేడ్ ద్రావణిని కేటాయాన్ గా కల్గి(ఊదా: HO and HO)మరియు చుర్భుజకోణ BF అనయాన్ కల్గి ఉండును. ఇందులోని అనయాన్ మరియు కేటాయాన్ లు బలమైన హైడ్రోజన్ బంధాన్ని కల్గి ఉండును.
నీటిలో కరిగినపుడు వేడిని విదుదలచేయును.
బోరిక్ ఆమ్లాన్ని సజల హైడ్రోఫ్లోరిక్ ఆమ్లంలో కరగించి ఫ్లోరోబోరిక్ ఆమ్లం తయారు చేయుదురు.సజల ఫ్లోరో బొరిక్ ఆమ్లాన్నిబొరిక్ ఆమ్లంతో చర్య జరిపించినపుడు మూడు హైడ్రో ఫ్లోరిక్ ఆమ్ల ఇక్విలెంట్ భాగాల చర్యా ఫలితంగా మధ్య స్థాయి బోరాన్ ట్రైఫ్లోరైడ్ ఏర్పడును.నాల్గవ ఇక్విలెంట్ హైడ్రో ఫ్లోరిక్ ఆమ్లభాగం చర్యా ఫలితంగాఫ్లోరో బొరిక్ ఆమ్లాన్ని ఏర్పడును.
నిర్జల/అనార్ద్ర ఫ్లోరోబొరిక్ ఆమ్లాన్ని అనార్ద్ర అసిటిక్ (acetic anhydride)తోచర్య జరిపించి ఉత్పత్తి చెయ్యవచ్చును.
ఫ్లోరోబోరేటులను ఉత్పత్తి చెయ్యుటకు ఫ్లోరోబోరిక్ ఆమ్లాన్ని పూర్వగామి(precursor)గా వినియోగిస్తారు.లోహఆక్సైడ్ లను ఫ్లోరో బోరిక్ ఆమ్లంతో చర్య జరిపి ఫ్లోరోబోరేట్ లను తయారు చేయుదురు.జ్వాల వ్యాప్తి నిరోధక పదార్థాల తయారీలో, మరియుఫ్రిట్స్/సెరామిక్ పదార్థాలు(frits)మెరుగు పరచుటలో ఈ ఆకర్బనలవణాలను వాడెదరు.అలాగే అల్యూమినియం ఇచ్చింగ్(etching)అమరియు ఆసిడ్ పికిలింగ్(acid pickling)లో ఉపయోగిస్తారు.
అల్కిలెసన్(alkylation)మరియు పాలిమెరిజేసన్ లో ఫ్లోరో బోరిక్ ఆమ్లాన్ని ఉత్ప్రేరకంగా వాడెదరు.
గాల్వనిక్ ఆక్సిజన్ సెన్సర్ వ్యవస్థలో ఫ్లోరోబోరిక్ ఆమ్లాన్నిఎలక్ట్రోలైట్‌గా ఉపయోగిస్తారు.
క్రోమియం(III)ఆక్సైడ్ మరియు సల్ఫోనిక్ ఆమ్లంతో కలిపి కాతోడ్ చర్య ద్వారా టిన్ ప్లేటేడ్ స్టిల్ లోహ పూతగాఉపయోగిస్తారు.ఎలక్ట్రో ప్లేటింగులో ఉపయోగిస్తారు..
బైశాలీ మొహంతీ
బైశాలీ మొహంతీ (జననం 5 ఆగస్టు 1994), ప్రముఖ భారతీయ శాస్త్రీయ నృత్య కళాకారిణి, కొరియోగ్రాఫర్, రచయిత్రి, కాలమిస్ట్, విదేశ మరియు ప్రజా విధాన విశ్లేషకురాలు. అమెరికా వ్యాపార పత్రిక ఫోర్బ్స్, ది హఫ్ఫింగ్టన్ పోస్ట్, ది డిప్లమాట్, ఓపెన్ డెమక్రసీ, లండన్ వంటి అంతర్జాతీయ పత్రికలకు ఆమె తరుచుగా విదేశ విధానాలపై వ్యాసాలు రాస్తుంటుంది. లండన్ ఆక్స్‌ఫర్డ్ ఒడిస్సీ సెంటర్ స్థాపించి, ఆక్స్‌ఫర్డ్ విశ్వవిద్యాలయంలో ఒడిస్సీ నృత్యం నేర్పిస్తోంది ఆమె.
ఆక్స్‌ఫర్డ్ విశ్వవిద్యాలయానికి సంబంధించిన ఎ.ఎల్.సి గ్లోబల్ లో 2015-16కు గానూ ఫెలో ఆఫ్ ది ఇయర్ గా ఎంపికైంది బైశాలీ.
ఒరిస్సాలోని పూరీలో ప్రముఖ స్త్రీవాద కవి, రచయిత మనసీ పర్ధన్, ఇండియన్ ఇన్‌స్టిట్యూట్ ఆఫ్ టెక్నాలజీలో ఎలక్ట్రికల్ ఇంజినీరు రాధా బినోద్ మొహంతీలకు 5 ఆగస్టు1994న జన్మించింది బైశాలీ.
గంటి భానుమతి
గంటి భానుమతి ప్రముఖ రచయిత్రి. ఈమె 8 నవలలు, 6 కథా సంపుటాలు, వందకు పైగా కవితలు, వ్యాసాలు రచించింది.
మల్లెత్తుల పద్మ
మల్లెత్తుల పద్మ తెలంగాణ రాష్ట్రానికి చెందిన సామాజిక కార్యకర్త. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
కరీంనగర్ జిల్లా, గొల్లపల్లి గ్రామానికి చెందిన మల్లెత్తుల పద్మ 2013లో గ్రామ సర్పంచ్ గా ఎన్నికయింది.
తెలంగాణ ప్రభుత్వం యొక్క పథకాలను ప్రజల్లోకి తీసుకెళ్లి గ్రామ అభివృద్ధికి కృషిచేసింది. ఈ గ్రామంలోని ప్రజలందరికీ ఎకౌంట్లు తెరవడం, డెబిట్‌ కార్డులు, స్వైపింగ్‌ మెషీన్ల పంపిణీ మొదలైన కార్యక్రమాలు చేపట్టింది. నగదు రహిత లావాదేవీలను నిర్వహించి ముఖ్యమంత్రి కల్వకుంట్ల చంద్రశేఖరరావు దృష్టిని ఆకర్షించి గొల్లపల్లికి నగదు రహిత గ్రామంగా గుర్తింపును తీసుకొచ్చింది.
ఎన్. అనూరాధాదేవి
ఎన్. అనూరాధాదేవి తెలుగు చలనచిత్ర నిర్మాత. బహుకొద్దిమంది మహిళా నిర్మాతలలో ఈవిడ ఒకరు. ఈమె మూడు తరాల హీరోలతో చిత్రాలను నిర్మించింది. ఈమె నిర్మించిన సినిమాలలో 80 శాతం విజయవంతమై సక్సెస్‌ఫుల్ నిర్మాతగా పేరు సంపాదించుకుంది. 
ఈమె 1947, అక్టోబరు 24న విజయవాడలో జన్మించింది. ఈమె తండ్రి శోభనాచల పిక్చర్స్ అధినేత మిర్జాపురం రాజాగా ప్రసిద్ధులైన రాజా వెంకట్రామ అప్పారావు. ఈమె తల్లి సుప్రసిద్ధ నటి, నిర్మాత సి.కృష్ణవేణి. ఈమె మద్రాసులోని గుడ్ షెపర్డ్ స్కూలులో ఎనిమిదవ తరగతి వరకు చదివింది. ఆ తరువాత ఈమెకు చదువు అబ్బకపోవడంతో అంతటితో ఆపివేసింది. ఈమెకు 1967లో వరంగల్లు వాస్తవ్యుడు నంగనూరు శ్రీనివాసరావుతో వివాహం జరిగింది. వీరికి ముగ్గురు అమ్మాయిలు పుట్టారు. ఈమె భర్త 2005లో మరణించాడు.
ఈమె తండ్రి మీర్జాపురం రాజా తన తరువాత కూడా చలనచిత్ర నిర్మాణ రంగ కార్యకలాపాలు కొనసాగాలనే ఉద్దేశంతో ఈమెను నిర్మాతగా కొనసాగమని కోరాడు. అతనే లక్ష్మీ ఫిలిమ్స్ కంబైన్స్ అనే బ్యానరు పేరు పెట్టాడు. ఈమె మొదట కన్నడ భాషలో రాజ్‌కుమార్ హీరోగా భక్త కుంబార అనే సినిమాను కలర్‌లో నిర్మించింది. ఈ సినిమా 1974లో విడుదలయ్యింది. తరువాత ఈ సినిమానే తెలుగులో చక్రధారి పేరుతో అక్కినేని నాగేశ్వరరావు కథానాయకుడిగా రీమేక్ చేసింది. ఆ తరువాత హిందీలో హిట్ అయిన సినిమా "సమాధి"ని నిండు మనిషి పేరుతో నిర్మించింది. ఈ సినిమాలో శోభన్ బాబు ద్విపాత్రాభినయం చేశాడు. ఆ తరువాత ఈమె అక్కినేని నాగేశ్వరరావు, మురళీమోహన్, చిరంజీవి, వడ్డే నవీన్, అబ్బాస్, రవితేజ, జె.డి.చక్రవర్తి మొదలైన హీరోలతో, దాసరి నారాయణరావు, ఎ.కోదండరామిరెడ్డి, సి.వి.శ్రీధర్, టి.ఎల్.వి.ప్రసాద్ వంటి దర్శకులతో ఎన్నో విజయవంతమైన సినిమాలను నిర్మించింది.
ఈమె నిర్మాతగా లక్ష్మీ ఫిలిం కంబైన్స్ బ్యానర్‌పై తెలుగులో నిర్మించిన సినిమాల పాక్షిక జాబితా:
మాడపాటి సత్యవతి
మాడపాటి సత్యవతి ఆకాశవాణిలో తొలిసారి వార్తలు చదివిన మహిళ. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
హైదరాబాద్ నగర మొదటి మేయర్ మాడపాటి హనుమంతరావు మనువరాలైన సత్యవతి, హైదరాబాద్ లో జన్మించింది. నిజాం కాలంలో రజాకార్ల అరాచకాలను చూసింది. తెలుగు చదువుకోవడంపై నిషేధం ఉన్న కాలంలోనే హనుమంతరావు స్థాపించిన తెలుగు బాలికల ఉన్నత పాఠశాలలో సత్యవతి చదువుకుంది.
ఆలిండియా రేడియోలో న్యూస్ రీడర్‌గా పనిచేసింది. రేడియోలో సుదీర్ఘకాలం న్యూస్ ఎడిటర్‌గా పనిచేసిన సత్యవతి, వార్తావాహిని పేరుతో ప్రత్యేక కార్యక్రమం నిర్వహించింది.
సవితా శాస్త్రి
సవితా శాస్త్రి, ప్రముఖ భారతీయ భరతనాట్య నృత్య కళాకారిణి, కొరియోగ్రాఫర్. ఆమె సంప్రదాయ భరతనాట్యంలో ఎన్నో ప్రయోగాలు చేసిన కళాకారిణిగా ప్రసిద్ధి చెందింది. భారతీయ పురాణాలకు సంబంధించిన నేపథ్యంతో కాకుండా, ప్రముఖ నవలా కథల నేపథ్యంతో భరతనాట్య నృత్యప్రదర్శనలు ఇవ్వడం ఆమె ప్రత్యేకత.  ఆమె ఆవిష్కరణల ద్వారా సంప్రదాయ నాట్యాన్ని కొత్త పుంతలు తొక్కించడంతో సవితా విమర్శకుల ప్రశంసలు కూడా గెలుచుకొంది. రుక్మిణీదేవి అరండేల్ ఆమె నాట్యం చేసే సమయంలో ఎలా అయితే నాట్య పునరుజ్జీవనానికి కష్టపడింది అని పేరు తెచ్చుకుందో,   అలాగే సవితను కూడా నాట్య పునరుజ్జీవన శిల్పిగా పేర్కొంటారు.
హైదరాబాద్ లో జన్మించిన సవితా, కొన్నాళ్ళు ముంబైలో పెరిగారు. ఆ తరువాత ఆమె కుటుంబం వారి స్వంత ప్రదేశమైన చెన్నైలో స్థిరపడ్డారు. సవితా విద్యాభ్యాసం చెన్నైలోనే చేశారు. ముంబైలోని శ్రీరాజరాజేశ్వరి భరతనాట్య కళా మందిర్ లో గురు మహాలింగం పిళ్ళై వద్ద భరతనాట్యం లో శిక్షణ మొదలుపెట్టిన ఆమె, ఆ తరువాత చెన్నైలో అడయార్ కె లక్ష్మణ్, ధనంజయన్ దంపతుల వద్ద నాట్యం నేర్చుకొంది సవితా. చెన్నైలోని పి.ఎస్.సీనియర్ మాధ్యమిక పాఠశాలలో ప్రాథమిక విద్య పూర్తి చేసిన ఆమె, స్టెల్లా మేరిస్ కళాశాలలో డిగ్రీ చదివింది. 1986లో ఆమె గురువు అడయార్ కె లక్ష్మణ్ నిర్మించిన తమిళ చిత్రం ఆనంద తాండవం చిత్రంలో ప్రధాన డ్యాన్సర్ గా నటించింది సవితా.  అమెరికాలో నాడీ శాస్త్రంలో మాస్టర్స్ డిగ్రీ పూర్తి చేసింది ఆమె.
సుచిత్ర (గాయని)
సుచిత్ర వర్ధమాన చలనచిత్ర నేపథ్యగాయని. ఈమె హైదరాబాదులో జన్మించింది. సెయింట్ ఆన్స్ స్కూలులో చదివింది. తరువాత ఈమె కేరళలో విభిన్న ప్రదేశాలలో పెరిగింది. ఈమె పాఠశాల, కళాశాల చదువు కేరళలోనే సాగింది. తమిళనాడులోని కోయంబత్తూరులో ఎం.బి.ఎ.పూర్తి చేసింది. వివాహం తరువాత చెన్నైలో స్థిరపడింది. ఈమె భర్త కార్తీక్ కుమార్ తమిళ సినిమా నటుడు మరియు కమెడియన్.
ఈమె మొదట ప్రకటనల రంగంలో ప్రవేశించింది. కొంత కాలం ఒక ప్రముఖ ఐ.టి.సంస్థలో విధులు నిర్వర్తించింది. ఆ తరువాత రేడియోమిర్చీలో రేడియో జాకీగా పనిచేసింది. అక్కడ స్క్రిప్ట్ రైటర్‌గా కూడా బాధ్యతలు నెరవేర్చింది. 'కాఫీ విత్ సుచీ' పేరుతో ఈమె నిర్వహించిన టాక్ షో ఈమెకు మంచి పేరు తెచ్చిపెట్టింది. ఆ తరువాత ఈమె సినిమా పాటలు పాడే అవకాశాన్ని దక్కించుకుంది. ఈమె తమిళ, మలయాళ, తెలుగు సినిమాలలో వందకు పైగా పాటలను పాడింది. కొన్ని తమిళ సినిమాలలో కూడా నటించింది.
ఈమె పాడిన పాటలలో కొన్ని పాటలజాబితా:
జానకి (సామాజిక సేవకురాలు)
జానకి తెలంగాణ రాష్ట్రానికి చెందిన సామాజిక కార్యకర్త. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
జానకి స్వగ్రామం మహబూబ్‌నగర్ జిల్లా లోని నారాయణపేట. తల్లి సత్తెమ్మ, తండ్రి చంద్రప్ప. ఏడుగురు ఆడపిల్లల్లో జానకి చిన్నది. మూగ, చెవుడు. తండ్రి తాపీ పనిచేస్తూ కుటుంబాన్ని పోషించేవాడు.
చిన్నతనం నుండి తనని అందరు చిన్నచూపు చూసినా పట్టించుకోకుండా కష్టపడి చదివి, సికింద్రాబాద్‌ లోని స్వీకార్ ఉపకార్‌లో టీచర్‌గా కొంతకాలం పనిచేసింది. బధిరుడైన శ్రీనివాస్‌ను పెళ్ళి చేసుకుంది.
యాక్షన్ ఎయిడ్ స్వచ్ఛంద సంస్థలో చేరి బధిరుల తల్లిదండ్రులకు, పిల్లలకు అవగాహన కల్పించింది. తనే సొంతంగా 2007లో పీపుల్ విత్ హియరింగ్ ఇంపెయిర్డ్ నెట్‌వర్క్ (ఫిన్)ను స్థాపించి, గ్రామాల్లోకి వెళ్లి బధిరుల హక్కులపై అవగాహన కల్పిస్తే, ప్రభుత్వ పథకాల గురించి తెలుపుతూ వారికి ఉద్యోగాలు అవకాశాలు ఇప్పిస్తుంది. అన్ని జిల్లాల్లోనూ ఈ నెట్‌ వర్క్ ఏర్పాటుచేసి గ్రామీణస్థాయిలో వైకల్యం ఉన్నవారికి చదువుచెప్పించి, ఉపాధి కల్పించాలన్న ధ్యేయంతో ఉన్న జానకి పుణెలో కూడా ఒక సెంటర్ నిర్వహిస్తుంది.
లక్ష్మీ ప్రాతురీ
లక్ష్మీ ప్రాతురీ ప్రముఖ భారతీయ పారిశ్రామికవేత్త, క్యూరేటర్, ఉపన్యాసకురాలు. ఆమె ఐ.ఎన్.కె సంస్థ వ్యవస్థాపకురాలు, సి.ఈ.వో. ఇంక్ టాక్స్.కామ్ నిర్వహించే లైవ్ ఈవెంట్లకు వ్యాఖ్యాత, క్యూరేటర్ గా వ్యవహరిస్తుంటుంది లక్ష్మి.
ఇంక్ సంస్థ నిర్వహణలో జరిగే సింగ్యులారిటీ యు ఇండియా సమ్మిట్ కు ఆమె డైరక్టర్ గా కూడా పనిచేస్తుంది. ఈ సమ్మిట్ ఆసియాలోనే సింగ్యులారిటీ  విశ్వవిద్యాలయం నిర్వహించిన మొట్టమొదటి సమ్మిట్. ఆమె ఎన్నో ప్రతిష్ఠాత్మకమైన పురస్కారాలు, గౌరవాలు అందుకొంది. లక్ష్మికి 2015 ఆడీ రిట్జ్ పురస్కారాల్లో ఇన్స్పిరేషన్ ఐకాన్ గా గౌరవం లభించింది. అలాగే ఫోర్బ్స్ పత్రిక ఆమెను ఉమన్ టు వాచ్ ఇన్ ఆసియా అనే జాబితాలో చేర్చింది. అత్యంత గౌరవప్రదమైన సమావేశాలైన అమెరికా టెడ్ కాన్ఫరెన్సెస్, జర్మనీలో జరిగిన డి.ఎల్.డి కాన్ఫరెన్స్, యుకెలో వైర్డ్ కాన్ఫరెన్స్ లలో వక్తగా పాల్గొంది లక్ష్మి.
నిత్య సంతోషిణి
నిత్య సంతోషిణి పేరు పొందిన తెలుగు గాయని. ఈమె మొదట శాస్త్రీయ సంగీతాన్ని, భక్తి సంగీతాన్ని ఆలపించి ప్రజల అభిమానాన్ని చూరగొంది. ఆ తరువాత లలిత సంగీతం, సినిమా సంగీతం పాడటం మొదలు పెట్టింది. ఈమె తల్లి రామలక్ష్మి పద్మాచారి సంగీత ప్రియురాలు. ఆమెనే నిత్య సంతోషిణి ప్రథమ గురువు. ఈమె సంగీతపాఠాలను చిన్నతనం నుండే వినడం వల్ల సంగీతం పట్ల అభిరుచి ఏర్పడింది. తరువాత ఈమె తంపెల్ల సూర్యనారాయణ, ఆకెళ్ల మల్లికార్జునశర్మల వద్ద సంగీతం అభ్యసించింది. ఈమె తన అక్కతో కలిసి అనేక శాస్త్రీయ సంగీత, భక్తి సంగీత కచ్చేరీలను ఇచ్చింది. ఎన్నో భక్తి పాటల ఆల్బమ్‌లను విడుదల చేసింది. 
ఈమెకు 1998లో నిర్మించిన నీలి మేఘాలు సినిమాలో పాట పాడటానికి తొలి అవకాశం లభించింది. ఆ సినిమా సంగీత దర్శకుడు దుగ్గిరాల. అది మొదలు ఈమె ఎన్నో తెలుగు, కన్నడ చిత్రాలలో నేపథ్య గానాన్ని పాడింది.
ఈమె గానం చేసిన తెలుగు సినిమా పాటల పాక్షిక జాబితా:
ఈమె అనేక లలిత సంగీత, భక్తి సంగీత కార్యక్రమాలలో పాల్గొనింది. అనేక ప్రైవేటు ఆల్బంలలో పాడింది.
ఈమె పాటలున్న కొన్ని ఆల్బమ్‌లు:
బైబిల్‌లో స్త్రీ పాత్రలు
బైబిలు క్రైస్తవులు, యూదుల పవిత్ర గ్రంథం. ఇది పాత నిబంధన గ్రంథం, కొత్త నిబంధన గ్రంథం అని రెండు భాగాలుగా ఉన్నాయి. పాత నిబంధన గ్రంథము 39 పుస్తకాల మరియు కొత్త నిబంధన 27 పుస్తకాల సమాహారము. ఈ బైబిలు గ్రంథములో 111 నుండి 137 వరకు పేర్లు ఉన్న స్త్రీలు, మరో 600 వరకు పేర్లు లేని స్త్రీల ప్రస్తావన ఉన్నట్లు పరిశోధనలు తెలుపుతున్నాయి.
బైబిలు గ్రంథములో ప్రస్తావించబడిన కొందరు స్త్రీల వివరాలు:[[వర్గం:బైబిల్ పాత్రలు]]
గాయత్రి (సామాజిక సేవకురాలు)
గాయత్రి తెలంగాణ రాష్ట్రానికి చెందిన ఉపాధ్యాయిని, సామాజిక కార్యకర్త. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
గాయత్రి వనపర్తి లో జన్మించింది. పదో తరగతి వరకు హైదరాబాద్ మలక్‌పేట్ లోని అంధుల పాఠశాలలో చదివింది. ఇంటర్ పటాన్ చెరువు లో చదివిన గాయత్రి, డిగ్రీ వనపర్తి లోని ఆర్‌.ఎల్‌.డీ. కళాశాలలో పూర్తిచేసింది. నాంపల్లి లోని ఆంధ్ర మహిళా సభలో పీజీ, బీఈడీ చదివింది.
2000 డీఎస్సీలో స్కూల్ అసిస్టెంట్‌గా ఉద్యోగం పొందిన గాయత్రి, ఏడేళ్ల అనంతరం జీ.హెచ్‌.ఎం.గా పదోన్నతి పొంది కొత్తకోట లో విధులు నిర్వహించింది. ప్రస్తుతం వనపర్తి బాలుర ఉన్నత పాఠశాలలో జీ.హెచ్‌.ఎం. గా పనిచేస్తుంది.
అంధురాలైన గాయత్రి తన ప్రతిభాపాటవాలతో ఉపాధ్యాయురాలిగా సేవలందిస్తూ, తను పనిచేస్తున్న పాఠశాల అభివృద్ధి కోసం దాతల సహకారాన్ని తీసుకుంటూ ప్రైవేటు పాఠశాలలకు ధీటుగా తీర్చిదిద్దుతుంది. మహిళలను ప్రోత్సహించడం వారిలో ఉన్న అనేక ప్రతిభా పాటవాలను వెలికితీయడంలో కృషి చేస్తుంది.
విశ్వయోగి విశ్వంజీ
విశ్వయోగి విశ్వంజీ గుంటూరు విశ్వమందిరం పీఠాధిపతులు.
ఆయన గుంటూరు జిల్లాలో మార్చి 5 1944 న వరలక్ష్మమ్మ మరియు ఆంజనేయులు దంపతులకు జన్మించారు. ఆయన తండ్రి ఆధ్యాత్మిక ద్యాన సాధకుడు. ఆయనకు స్వప్నంలో దత్తాత్రేయ స్వామి కనిపించి తారక మంత్రాన్ని ఉపదేశించాడు. ఆయన ప్రముఖ కవి మరియు ఉన్నత విలువలు గల జీవితాన్ని గడిపినవాడు. ఒకానొక సమయంలో ఆయన కొన్ని రోజులు బెనారస్ లో నివాసముండవలసి వచ్చింది. ఒక రాత్రి ఆయనకు జ్యోతిర్లింగం (విశ్వనాథుని విగ్రహం) నుండి కాంతి పుంజాలు వెలువడడం సాక్షాత్కరించింది. అదే సమయంలో గుంటూరులో ఉన్న ఆయన భార్య మగబిడ్డకు జన్మనిచ్చింది. ఆంజనేయులు ఆ బిడ్డకు విశ్వనాథ శాస్త్రిగా నామకరణం చేసారు. ప్రతీ ఒక్కరు ఆయనను బాల్యంలో "విశ్వం" అని పిలిచేవారు.
ఆయన బి.ఎ (గణితం) మరియు బి.యిడి విద్యలను అభ్యసించారు. కొద్ది కాలంలోనే మంచి ఆంగ్ల మరియు గణిత ఉపాధ్యాయునిగా మంచి గుర్తింపు పొందారు. అనేక మంది అధికారుల ప్రశంసలు పొందారు. అనేక మంది ఉపాధ్యాయులకు ఆదర్శప్రాయులైనారు.
1965లో ప్రముఖ ఆధ్యాత్మిక గురువు శ్రీధర్ మహరాజ్ ప్రియ శిష్యులైన శ్రీ దత్తాత్రేయ వాడేకర్ మహరాజ్ వద్ద నుండి మంత్రోపదేశం పొందడమే కాకుండా ఆయనయొక్క నుండి అన్ని శక్తులను ఆయనచే స్వీకరించారు. తరువాత ఆయన 21 సంవత్సరాలపాటు ఘోర తపస్సు చేసారు. ఆయన సాధన ద్వారా ప్రముఖ శక్తులను పొందారు. తరువాత ఆయన విశ్వయోగిగా అవతరించారు. ప్రస్తుతం ఆయనన్ విశ్వదత్తగా ప్రసిద్ధులైనారు.
నవంబరు 11 1988 న ఆయన ఉపాధ్యాయ వృత్తికి రాజీనామా చేసారు. తదుపరి ఆయన సమాజ సేవకు అంకితమయ్యారు. విశ్వప్రేమకు తన జీవితాన్ని అంకితం చేసారు.
ఆయన దత్తాత్రేయ స్వామి యొక్క 9వ అవతారంగా కొనియాడబడుతున్నారు. ఆయన "విశ్వయోగి విశ్వంజీ మహరాజ్"గా అవతరించారు.
పార్వతీ నాయర్
పార్వతీ నాయర్,  భారతీయ విజువల్ కళాకారిణి, సృజనాత్మక రచయిత. ఢిల్లీలో జన్మించిన ఆమె సృజనాత్మక వీడియోలు, శిల్పాలు, చిత్రలేఖనాలు, పుస్తకాలు, ఫోటోగ్రఫీ వంటి ప్రక్రియల్లో ఆమె చేసిన కృషి ద్వారా ప్రసిద్ధి చెందింది. అమితాబ్ బచ్చన్ 70వ జన్మదినోత్సవ వేడుకల్లో బి70 పేరిట ప్రచురించిన 70 మంది కళాకారుల్లో ఒకరు కావడం విశేషం. 2014లో కొత్త ముంబై ఎయిర్ పోర్ట్ ప్రారంభోత్సవ కార్యక్రమంలో ఎయిర్ పోర్ట్ లో ఆమె తయారు చేసిన 20 అడుగుల శిల్పాన్ని స్థాపించబడటం ఆమె కెరీర్ లోనే మైలురాయిగా నిలిచింది. సింగపూర్ ఆర్ట్ మ్యూజియం, సొతెబీస్ ఇన్స్టిట్యూట్ ఆఫ్ ఆర్ట్. ది ఆస్ట్రేలియా ఇండియా ఇన్స్టిట్యూట్, డ్యెట్స్కే బ్యాంక్ వంటి ప్రతిష్ఠాత్మక ప్రదర్శనశాలల్లో ఆమె శిల్పాలు ఉన్నాయి. ఎబిఎన్ ఎమ్రోస్ దిల్ సే ప్లాటినం కార్డ్ లో ఆమె చిత్రాలు ప్రచురించబడ్డాయి.
చెన్నైలోని గుడ్ షెపర్డ్ కాన్వెంట్ లో మెట్రిక్యులేషన్, ఇంటర్ పూర్తి చేసింది పార్వతీ. మద్రాసు విశ్వవిద్యాలయానికి చెందిన స్టెల్లా మేరిస్ కళాశాలలో బిఏ చదువుకుంది పార్వతీ. ఆ తరువాత 1985లో బ్రిటీష్ ప్రభుత్వ స్కాలర్ షిప్ పై లండన్లో సెంట్రల్ సెయింట్ మార్టిన్స్ కళాశాలలో ఎం.ఎ ఫైన్ ఆర్ట్స్ చదువుకుంది ఆమె. చదువుకునే సమయంలో విశ్వవిద్యాలయంలో ప్రథమురాలిగా నిలిచింది.
వ్రత కథలు
వ్రత కథలు ఈ గ్రంథములో తెలుగు నాట బహు ప్రాచుర్యము పొందిన సుమారు 11 (పదకొండు) వ్రతముల గురించి చెప్పబడింది.
రచన: తిరుపతి వేంకట కవులు
ఈ గ్రంథములో తెలుగు నాట బహు ప్రాచుర్యములో ఉన్న సుమారు 11 (పదకొండు) వ్రతముల గురించి చెప్పబడింది. అవి
తిరుపతి వేంకట కవులు
తరుణ్ భాస్కర్ దాస్యం
తరుణ్ భాస్కర్ దాస్యం తెలుగు సినిమా దర్శకుడు. 2016 లో విడుదలైన పెళ్ళి చూపులు అతని మొదటి సినిమా. ఈ సినిమాకు ఉత్తమ ప్రాంతీయ చిత్రంగానే కాక ఉత్తమ మాటల రచయితగా కూడా అతనికి జాతీయ పురస్కారం దక్కింది.
తరుణ్ భాస్కర్ తండ్రి స్వస్థలం వరంగల్. తల్లి స్వస్థలం తిరుపతి. చెన్నైలో పుట్టాడు. హైదరాబాదులో పెరిగాడు. ఇతని భార్య పేరు లత. ఆమె స్వస్థలం చిత్తూరు. ఆమె కొన్ని యాడ్ ఫిల్మ్స్ చేసింది.
మొదటి నుంచి తరుణ్ కు సినిమాల మీద ఆసక్తి ఉండేది. లఘు చిత్రాలను రూపకల్పన చేయడంతో మొదలు పెట్టాడు. మొదటగా తల్లి రాసిన ఓ కవితను ఓ లఘు చిత్రంలా తీసి ఐఐటీ మద్రాసులో జరుగుతున్న "సారంగ్" అనే ఉత్సవాల కోసం పంపాడు. అక్కడ దానికి బహుమతి వచ్చింది. అదే ఉత్సాహంతో "జర్నీ", "సెరెండిపిటీ", "మినిట్స్‌ టు మిడ్‌నైట్‌", "అనుకోకుండా", "సైన్మా" లాంటి లఘు చిత్రాలను రూపొందించాడు. వీటిలో కొన్ని కేన్స్ ఫిల్మ్ ఫెస్టివల్, ఇంఫాల్ ఫిల్మ్ ఫెస్టివల్ లాంటి చిత్రోత్సవాలకు ఎంపికయ్యాయి. జునూన్ అనే సినిమాకు పీపుల్స్ చాయిస్ అవార్డు వచ్చింది. అనుకోకుండా అనే సినిమా యూట్యూబులో అత్యధికులు వీక్షించారు. సైన్మాకి కూడా పలు పురస్కారాలు దక్కాయి. ఈ సినిమా చూసిన మంచు లక్ష్మి తనతో ఓ చిత్రానికి పనిచేయమని కోరింది. ఆ సినిమా స్క్రిప్టు పని జరుగుతున్న సమయంలో తరుణ్ తండ్రి మరణించడంతో అది వాయిదా పడింది. తరువాత పెళ్ళి చూపులు సినిమాతో దర్శకుడిగా పరిచయమయ్యాడు. ఈ సినిమాలో కథా నాయకుడైన విజయ్ దేవరకొండ తరుణ్ ముందు నుంచి స్నేహితుడు కావడంతో ఆ పరిచయంతో నిర్మాత రాజ్ కందుకూరిని కలిసి అవకాశాన్ని చేజిక్కించుకున్నాడు. తన మొదటి సినిమాకే జాతీయ పురస్కారాన్ని సొంతం చేసుకున్నాడు.